Pajenn:Cadoret - Yan ar burzudou, 1912.djvu/2 - Wikimammenn\nPajenn:Cadoret - Yan ar burzudou, 1912.djvu/2\nYan ar Burzudou\n— « Itron Varia Porjou, eme Gatell ’n eur juntan he daouarn, petra lavaret, aotrou paour ! Yann mont da laerez ho taou borc’hel ! Biken avat ! Gwell eo d’imp mervel gant an naon. »\n— « Ba, ba ! Katell, me oar ervat pesort hinkin eo Yann ar c’hemener. Hennez ne laro ket eveldoc’h. N’ankouaet ket kemenn d’ezan ma gourc’hemennou. »\n— « Me a zento ouzoc’h, aotrou ; met sur oun, hen ne ray ket. »\n— « Gwelet e vo, eme an aotrou en eur vont kuit ; chans vat d’ec’h gant ma bleud da c’hortoz. »\nPa digoueas he den er gêr, Katell a hastas displega d’ezan diotachou an aotrou.\n— « Ha petra ac’h eus respontet d’ezan, eme Yann. »\n— « Fe ! laret d’ezan, sur, em bije displeget e zonj d’ec’h, nemet e oan sur n’ho pije ket sentet outan. »\n— « E oac’h sur a ze, Katell ! Ma, me ’lavar d’ec’h ez oun sur eus ar c’hontrol. »\n— « Petra, Yann ? Mont a refet da laerez moc’h an aotrou c’hoaz ! Ret eo lavaret evelkent hoc’h eus c’hoant d’achui ho teiou er prizon. »\n— « Fe ! gwelet e vo, eme Yann. Kig a zo ezom gant ar bara ! »\nKaer he devoa bet Katell huanadi, ne deuas ket a-benn da drei e zonj d’he den. Heman a oa pennek evel eur beulz.\nDigoueet an noz, e tapas e benn-baz, e gordenn, hag hen etrezek ar c’hastell.\nPa oa arru an aotrou er ger, e oa aet ez-eün da gavet e vevelien.\n— « Arsa, pôtred, emean, fenoz e kredan ho pezo eun abadenn c’hoarzin a galon. laret em eus da Gatell goz kemenn d’ar c’hemener dont henoz da laerez ma daou borc’hell. Mar gallje o zapout e vijent d’ezan. An hini goz a lavare d’in na deufe ket ; met me ’anav Yann. Sur oun ne vanko ket ! Dre-ze, kemeret pep a benn-baz, ha dindan an noz, en em guzet en-dro d’ar c’hraou-moc’h. Kuit da ober re a zroug d’ezan, roet d’ezan eun tamm lip, kement ha ’n em didui gantan. Me a baeo mat an dra-ze d’ean goude. »\nAn daou vevel, ha na glaskent ket gwell eget kemer plijadur diwar goust ar paour kez kemener, a zentas gant pres ouz gourc’hemennou o mestr.\n’Benn zerr-noz e oant war-dro ar c’hraou, hast gante gwelet Yann o tegoueout. Mes kaer gortoz, kaer gedal, Yann ebet ne dostae.\n— « Arsa, Paol, eme Jakez, ’meus aon ne deuio ket ar c’hemener kurun-ze, hag e-lec’h tapout anezan, eo ni a zo tapet da besk-ebrel gant an aotrou. »\n— « Ne gredan ket en dije graet an taol-ze d’imp, eme Baol. Me ’zonj e tigoueo ar c’hemener ; nemet marteze e c’hallo bezan diwezat, hag eveldout ez oun krog da skuizan aman. N’eo ket tener an amzer fenoz, malac’htu ! »\n— « Laret hardi eman garo, eme egile. Petra a refomp-ni ’ta ? Mar tennfemp eun ard bennak da dapout ar c’hemener hep chom aman da skornan. »\n— « Ne glaskan ket gwell, eme Baol, mes penôs e refomp ? »\n— « Sell aman ma zonj. Gouveout a rez penôs, ’benn dont aman gant loened pe kirri, re Lann-Foenn a deu bepred dre Lann-al-Lutun, hag eo ret d’ê, ’benn digoueout er porz, treuzi ar parkad banal a zo aze. ’C’hanta, mar skoulmfemp ar banal ’dreuz an hent-karr, Yann, ha ne zonjo netra, o vean deut dre ar wennojenn tro ar park, a gemero an hent-karr gant an daou borc’hell. Pan arrufont gant ar banal skoulmet ar moc’h a skroejo. Klevet a refomp anê, hag evel-se e tapfemp al laer, kuit a chom aman da vervel gant ar riou. »\n— « Gwir a larez, pôtr, eme egile ; te ’zo eun den a spered. N’am bije biken kavet eur zonj ken ijinus. Prim d’ar banal eta ! Goude e refomp eur barti kartou da c’hortoz ar barti bac’hadou. »\nHag an daou bôtr da dec’hel en eur sklokal.\nYann, kuzet ’drek ar c’hleun, en devoa klevet ar gôz war he hed.\n— « Ya, ya, kanfarded, emean ; mat ha mat sur eo evel-se. Skoulmet aze, me ’zo o vont da skoulma aman. »\nHag hen da gordenni ar moc’h, ha gante ’trezek Lann-Foenn dre eun hent hiroc’h marteze, nemet ne gavas warnan den d’e drubuilhi.\nE-keit-se, an daou bôtr a boanie hag a skoulme ken na divere an dour dioute.\nP’o devoe fin, e tistrojont da welet ar moc’h a-raok mont d’ar c’hartou. Siouaz ! pa digouejont, pebez estlamm ! Ar c’hraou a oa eno, mes ne oa porc’hell ebet ennan.\n— « Kemener ar foeltr ! Laer an diaoul ! Boued ar groug ! » Ne oa hano ebet dereat a-walc’h da rei d’ar paour kez Yann, mes kaer o devoa kornal, an taol a oa graet ha graet lip !\n— « Gwasat tôl evelkent ! eme Jakez. Ni, karget d’hen evesaat ha lezel anean da baka ac’hanomp a greiz hon ratoz kaer ! Devi a ran gant ar vez ru ! Mar ’c’h ajemp war e lerc’h, Paol ? »\n— « Poan gollet e vefe d’imp, ma fôtr kez, eme heman. ’Benn breman Yann hag e voc’h a zo klozet mat ha ne rafemp nemet gwerzan hon loueou welloc’h pe welloc’h marc’had. »\n— « Marc’had-mat a-walc’h hon deus roet anê evel-se, malac’h-toupen ! Mes gwir a larez, Paol gêz, red eo d’imp mont da gousket, pe da esat ober da vihana, rak, evidon-me bepred, me ne gouskin ket re, zur a-walc’h. »\nAntronoz, pe glevas an aotrou ober kont eus tro fin ar c’hemener, e tirollas da c’hoarzin.\n— « Laret em oa d’ac’h, emean, diwall da vean paket gant Yann. Ar gemenerien a zo tud fin, mes n’eus droug ebet ha ne zervij d’eur vad bennak. Eun tamm kentel e vo an dra-ze d’ac’h, pôtred kez. »\nHag hen, en eur c’hoarzin bepred, ha kemeret hent Lann-Foenn evit gwelet penôs e oa kont gant Yann hag e daou borc’hell.\nE-keit-se, heman, savet ’rôk an de, en devoa lazet e voc’h. E oa dres o vont da skourran anê ouz lein al loch, pa welas a-bell an aotrou o tostaat. Lezel a reas anê war an daol.\n— « Katell, emean, arru eo an aotrou. »\n— « Arru eo, eme Katell ! Ma, Yann, kerz prim da guzat er c’houfr aze ha lez ac’hanoun d’ober ma zonj. N’arruo ket ganin ar wech-man evel gant tro ma seiz lur. Gwelet a ri ! »\nYann a zentas hep gouzout petra a oa e sonj Katell, met houman, ken prim ha laret, he devoa goloet ar moc’h gant eul linsel wenn, laket ouz o zroad eur plad dour benniget hag eur bod beuz, ha hi war he daoulin ouz troad an daol, he fenn ganti etre he daouarn. Just ec’h arrue an aotrou en ti.\n— « Foutre, Katell, emean, petra ’zo a neve ? »\n— « Aotrou paour, eme houman dre douez he daerou, n’ho peus ket klevet eta ? Yann a zo maro dec’h da zerr-noz. O ma Doue ! rivinet ha mantret oun ! » Ha hi da ouelan adarre.\n— « Foutre, eme an aotrou, en eur daol dour benniget war al linsel hag o taoulinan ouz troad an dôl da laret eur bedenn gant e daou borc’hell.\nPa ’n devoe fin e savas en eur laret :\n— « Arsa, Katell, souezet oun gant an taol-man, rak bet e oa dec’h da noz o laerez ma daou borc’hell. »\n— « O laerez ho taou borc’hell, aotrou ! Ne oa ket, ma Doue avat ; ’benn ar c’houlz-se ma Yann kez ne oa ket sonj ar moc’h gantan. Doue d’hen pardono ! »\n— « Ne vern ket, eme an aotrou, an taol a zo graet ha p’am oa aotreet hen ober, n’em eus gir da laret. Mes n’eo ket a-walc’h ! Mar deu beo war e giz, laret d’ezan dont c’hoaz da laerez d’in daou varc’h, daou a gezeg flour ha kaer, sort a zo nebeut er vro-man. Laret d’ezan diwall avat, rak ma daou vevel a zo gwall gounnaret outan, hag a vo oc’h evesaat fenoz gant bep a fuzul. »\n— « Chezuz, aotrou, evelkent ! pesort komzou a laret !! Dont beo war e giz ! Me ’garfe a-walc’h, ma Doue ! Mes, na pa deufe, n’eo ket prest dont da laerez ho kezeg. »\n— « A fe, laret d’ezan ma zonj en dro-man c’hoaz bepred ; hen a ray e hini goude. »\n— « Me laro d’ezan, mar deu beo, aotrou paour ; met ne deuy ket, ma Doue. Red eo d’in beza zod ! » — Ha Katell da hirvoudi mui-ouz-mui.\nWar gement-se, an aotrou a dec’has. Kerkent, Yann a lampas eus e goufr ; ken laouen e oa ma krogas e brec’h Katell, hag e stlejas anezi, en desped d’ezi, d’ober eun dro-zans dre al loch.\n— « Yann, Yann, zod oc’h pe foll, » eme ar paour kez Katell, berr warni hag o stourm ouz Yann par ma c’halle.\n— « Me gred a-walc’h sur, Katellin, ec’h an da zodan gant ar joa hag ar madou. Petra ’zo arru gant an aotrou bleup-ze ? Red eo laret en deus c’hoant da rei e blas d’in ha da gemer ma hini. »\n— « Penôs ! Mont a refet da laerez ar c’hezeg c’hoaz eta, Yann ? laret en deus koulskoude e vije bep a fuzul gant e vevelien. »\n— « Nag e vefe bep a diou gantê, ma hini goz, me ’ra fent a-walc’h eus baboujen evel-se. Lezet-ê war ma c’hont ha bezet dinec’h. Me a ouezo lakaat ar re-ze da skoulman banal c’hoaz an dro-man. »\n’Benn an noz eta, e oa Yann adarre war-dro ar c’hastell o klask e du war ar c’hezeg.\nAr vevelien a oa dihun ive, e c’hallet kredi.\n— « An dro-man ’vat, eme Jakez, lezet-han hardi. Kaer en deus bezan louarn, ne deuy ket a-benn euz e daol, sur. »\n— « Fe d’am daoula ! Ya ’vat, eme Baol. Bezomp gant hon jeu, ma den, rak ouspenn ’vit mez e vefe d’imp bezan paket eun eil gwech gant ar c’hemener daonet-se. »\n— « Petra ’lavarfen d’it, pôtr ? n’eo ket henoaz eman ar fest-noz paluvadeg e Bod-ar-C’had ? »\n— « A, manestoulle, eo avat ! ne zonjen ket en dra-ze ; ha me prometet mat d’am Janed e vijen aet, koulskoude, rak hi a vo eno henoaz. »\n— « Sell, gwir e teus, pôtr. Da hini ’vo eno a dra sur, ma hini-me ’vat ne vo ket. »\n— « Manestoulle, ha petra ’zonjo Janed pa welo n’arruin ket ? Kemener ar foultr, ober ’ri d’in koll ma chans ! »\n— « Keun am eus ganit, eme Jakez ; mes setu aman petra ’zo. Mar karez mont d’ober eun dro, kerz ! Me chomo da ziwall ar c’hezeg, ha, ’meit ha klanv eo ar c’hemener eus e gorf, ne deuy ket warnoun-me, sur. » — « Ober a rafez an dra-ze evidoun ? »\neme Paoul laouen.\nAdtapet diwar « https://br.wikisource.org/w/index.php?title=Pajenn:Cadoret_-_Yan_ar_burzudou,_1912.djvu/2&oldid=122978 »\nKemmoù diwezhañ degaset d'ar bajenn-mañ d'an 9 Eos 2018, da 10:17.


Degemer - Nat B.Good\nFaot a ra deoc'h gwellaat ho kweladusted a-drugarez d'ar rouedadoù sokial ?\nDonemat e ti Nat B.Good\nE berr gomzoù : piv omp ?\nMont a ra ? Ur banne kafe a yelo ganeoc'h a-raok kregiñ ganti, 'yelo ket ?\nNatacha Ar Floc'h eo ma anv, eus departamant Penn-Ar-Bed on. Ur gwir vigoudenn, penn-kil-ha-troad. Ha stad ha loc'h enni ! Ha dre ma vezan plijet gant ar rouedadoù sokial hag e vezan tuet da sikour an dud e oa sklaer din e-giz lagad an naer krouiñ Nat B.Good, ma embregerezh a gehentiñ dijital e miz Gouhere 2020.\nLakaat ma skiant-prenet eus ar rouedadoù sokial e servij embregerezhioù, strollegezhioù tiriadel, kevredigezhioù ar vro a ro din lusked ha startijenn war ar pemdez. Krouiñ liammoù etre an dud, souten hon embregerien, harpañ ar re a faot dezho labourat er Vro Vigoudenn koulz hag e Breizh, setu aze an dalc’h evidon-me ! Ha kement-mañ gant ur spered a eko-atebegezh, an doujañs hag an hegarated garanet don ennañ. Berr-ha-berr, kemer ma lodenn e diorren an ekonomiezh lec’hel en ur zoujañ ouzh an douar hag ouzh kement boud bev a gaver warnañ.\nNa pa vefec’h e penn un embregerezh, pe c’hoazh e karg eus ar c’hehentiñ evit ur strollegezh tiriadel da skouer, e rankoc’h sellout ouzh ar rouedadoù sokial evel ma vije anezho un atoud da vez’ gwellekaet, ha kentoc’h kant gwech evit unan ! Yeo, pa lâran deoc’h !\nEvel ma ouzoc’h, e c’hell Facebook bez’ talvoudus, estreget da lodiñ ha lakaat boutin, gant neb a vo plijet, poltredoù ho vakañsoù.\nMat eo ar rouedadoù sokial gant o falioù buket er spered evit an embregerezhioù, evit an dud a labour enno, evit ar Vro hag evit an ekonomiezh lec’hel. Sed aze ar youl a zougan evidoc’h : degas deoc’h ma barregezhioù war dachenn ar c’hehentiñ niverel, gant ar pal amplaat ho pezañs war ar genrouedad. Ha gwelloc’h c’hoazh, ma savfe c’hoant ennoc’h disheñveliñ diouzh ar re all dre an embann hag ar brudañ e brezhoneg, e c’hello Nat B.Good degas deoc’h he skoazell !\nPa welan un embregerezh o kreskiñ a-drugarez d’he lec’hiadur splamm war ar rouedadoù sokial, n’hellan nemet soñjal ez eo bet kaset an erv da benn. Ha kement-mañ a vag ar youl hag ar startijenn a zo ennon. !\nNat B.Good a ginnig deoc'h meur a servij d'ho sikour da dizhout ho palioù war ar gwiad a-drugarez d'ar rouedadoù sokial. Oc’h en em dreiñ ouzh hor framm bigouden, a laka war wel an doareoù lec’hel hag atebek, ez oc’h sur da vezañ rekouret ha da dennañ gounid eus hor barregezh hag hor skiant-prenet"premium" ha personelaet.\nLakaat pep tra da vont en e glokañ war ar pemdez, hag arboelliñ hoc’h amzer, setu ar roll pennañ hon do da zerc’hel en ho kichen. Padal e oar mat an holl he dez an amzer ur c'houst ha pegen diaes e vez d’an den niveriñ an amzer gouestlet d’ar rouedadoù sokial.\nArabat deoc’h bez’ trikamardet eta ! Evidoc’h eo e lakaimp e plas kement hag a vo ret evit diorren ho merk.\nEvit ur c'hehentiñ azas ouzh hon amzer\nAr c’hehentiñ niverel (anvet ivez kehentiñ dijital) a ya d’e ober hollad an oberoù graet evit skignañ kemennadennoù dre ur media niverel, dre ar gwiad, dre vediaoù sokial, dre arloadoù hezoug. Ar c’hehentiñ dre ar mediaoù niverel a zo deuet da vezañ disheñvel diouzh ar c’hehentiñ mod-kozh, dre ma vez ingalik o vont war-raok, ken e-keñver an doareoù-implij, ken e-keñver an teknologiezhioù.\nEvit an dud a vez berr o amzer, ar re n'ouzont ket re penaos en em gemer pe evit ul lodenn all, ar re a vez gant an diegi en em lakaat da vat.\nLabourat a reomp dreist-holl evit ar pennoù-embregerezhioù, an artizaned, embregerezhioù a bep ment, bras-tre, etre, bihanoc’h, ar strollegezhioù tiriadel koulz hag ar c’hevredigezhioù amezek lec’hiet er Vro Vigouden, betek tizhout re Penn-ar-Bed pellañ, ha Breizh zoken.\nBerr-ha-berr e labouromp evit tud, dezho a bep seurt micherioù, hag a vez o klask bezañ gwelet en un doare fraeshoc’h war ar genrouedad, gant ar pal bezañ disheñvelaet dre ar rouedadoù sokial.\nPetra a reomp asambles ?\nSevel a reomp ur strategiezh mediaioù sokial a lakaio ho merk war-wel.\nKlask a reomp tizhout ho kumuniezh, betek bouedenn he c’halon, dre berzh an draig ouzhpenn ouzh ho toareañ, un draig ha na vez ket merzhet e-touez ar re all, dreist-holl e-metoù ho kevezerien.\nA-benn en ober e prêgit ganeomp, deus ho personelezh, deus hoc’h embregerezh ha deus an talvoudoù a ren ho puhez. Deus hon tu-deomp e studiomp ho kevezerien nesañ hag o c’hodoù. Dalc’hmat e vez hor selloù a-evezh war ho prud enlinenn. Pa vez ret e krouomp danvez evit kaerraat an embannadennoù. Sevel a reomp ur strategiezh mediaoù sokial efedus en ur gombinañ hor gouiziegezh, hor bloavezhioù a bleustr, hoc'h ezhommoù hag ho palioù. Gant kement-mañ e teuio hoc’h obererezh da vezañ heweloc’h-hewel, hag e tigoro dirazoc’h an nor war danvez-pratikoù nevez. E framm ar strategiezh personelaet-se e anavezomp ar merkerioù a servijo deomp da vuzuliañ an disoc'hoù da vare ar bilañs miziek. Ar bilañs-se a zo ur prantad eskemm el-lec'h ma vez amwelet ha diawelet al labour da zont, ha kement-mañ hep na yafe hor selloù a-ziwar ho palioù da dizhout.\nPezh a glaskomp : ma chomfe feal ho koumananterien, ma savfe ur gumuniezh tro-dro d’ho merk(où). Reiñ lusk ha buhez d’ho rouedadoù sokial – o habaskaat ma vefe ezhomm – ; lakaat ho prud da greskiñ hag hoc’h obererezh heweloc’h-hewel. Kement-mañ evit ma teufe ho stal da vezañ spletusoc’h !\nPedavare mont e darempred ganeomp ?\nMeur a zoare 'zo\nA-barzh kemer ho lañs war ar rouedadoù sokial.\nEvit ma vefe taolet kred warnoc'h adalek ma vezoc'h lañset, hag evit diskouez skeudenn un embregerezh start, c'hoant enni en em zisheñvelaat, evit rannañ hoc'h obererezh gant ar bed a-bezh, evit ma vefe dalc'het soñj deus ho merk...\nAsambles, ha kerkent ha bremañ, termenomp ha spisaomp ho palioù !\nPa vez ho pajennoù o treiñ hag o kildreiñ war ar rouedadoù sokial\nHo pajenn Facebook ne vez ket dedennet koumananterien nevez ganti ken. An dud na gomzont ket mui diwar-benn hoc'h embannadennoù. An amzer a zo aet hebioù hag ho merk a zo emdroet gant red an amzer. O klask desachañ pratikoù nevez emaoc'h...\nRoomp ur startijenn nevez d'ho kontoù sokial !\nPa vez aet da hesk ar spered-krouiñ ennoc'h pe pa vez re verr hoc'h amzer\nDibaoe meur a vloaz bremañ e vezit war ar rouedadoù, hag ho strategiezh Sokial-Media a vije dleet mat dezhi bez’ adwelet evit ma klotfe gant ar marc’had a-vremañ. An amzer a ra diouer deoc’h ha ne vourrit ket ken o kenhentiñ abalamour m’eo laoskaet ho startijenn ha gwanaet ennoch ar spered krouiñ....\nA-gevret kavomp an awen !\nHor servijoù er C'hornog\nMerañ kumuniezh, bruderezh da baeañ (Social Ads), marketing levezon, bizskrivañ dielloù pe peurlipañ ha krouiñ skorioù-gwelet, h.a.... Ijinet hon eus treuziadoù ha pakoù disheñvel evit bezañ gwelloc'h diouzh hoc'h ezhommoù.\nAmañ dindan e kavoc'h un dibab eus ar re e c'halloc'h kregiñ ganto, a-zalc'h ouzh ho pudjet. Evel-just, seul uheloc'h an treuziadoù, seul geroc'h ar prizioù. Evel ma vez evit pep tra !\nAr merañ kumuniezh eo sevel ur strategiezh evit animañ, evezhiañ, ha difenn anv mat un embregerezh, ur merk, un anv war ar rouedadoù sokial. Eus an deiziataer da savelañ betek ar stadegoù da zielfennañ hag ar skorioù-gwelet da grouiñ, e vez implijet meur a varregezh er vicher merañ kumuniezh. Kaset e vez a-benn ivez meur a labour evit ho sikour da dizhout ho palioù.\nUr c'houlzad brudañ (social ads) a ya d'e ober an hollad a labourioù o tennañ d'ar skignañ danvez en ur baeañ war ar rouedadoù sokial liesseurt a-drugarez d'ar binvijiri bukañ kinniget gant ar savennoù. Pal ur c'houlzad brudañ dre baeañ eo tizhout an dud vuket en ur embannañ an danvez a zere war ar rouedadoù a zere d'ar mare a zere.\nAr marketing levezon eo an hollad a voazioù a ambroug ar merkoù gant o c'houlzad brudañ. Evit hen-ober e vez implijet ar varregezh da erbediñ a vez gant krouerien danvez (levezonerien). Evit ar seurt marketing-mañ e servij al levezonerien da loc'hoù evit ma vefe gwelet ho produioù/servijoù gant ar pal pennañ dezho kreskiñ ho kwerzhioù.\nOuzh an telefon pe dre videoprezegennoù e eskemmomp diwar-benn ho toareoù a-vremañ. Hervez ho palioù pe diouzh ar c'hudennoù a gavit a-benn deoc'h e welomp asambles ar pezh ho lakaio da vont war-raok. Respont a reomp d'ho koulennoù, reiñ a reomp deoc'h tunioù hag alioù. Gwelet a reomp ivez peseurt binvijiri ha loc'hoù a c'hell bez' implijet ganeoc'h evit bezañ efedusoc'h ha gounid muioc'h a emrenerezh.\nHor Servijoù All\nA-benn ar fin e c'hallomp bezañ gant hor merk e meur a zoare war internet. Neuze e kinnigomp deoc'h meur a zibab disheñvel ha personelaet evit broudañ ho kehentiñ niverel met hep kement ha mont gant un treuziad pe ur gevrat vloaziek. Krouiñ ho pajennoù micherel, bizskrivañ dielloù stlennegel, peurlipat ho skorioù-gwelet, lakaat war-sav c'hoarioù kenstrivañ, h.a.... Ken kemmus ma 'z eo ar prizioù hag an abegoù ho peus da c'hervel Nat B.Good.\nO sikouret hon eus\nAmañ e kavoc'h keleier Nat B.Good. Bez' e vo soñjoù, c'hoantoù, distroioù skiant-prenet, testennioù, traoù teknik, traoù gant nebeutoc'h a deknik hag an holl danvez a zegaso awen deomp. Berr-ha-berr peadra da lenn, leun ur sac'had diwar-benn ar pezh a reomp, hag a vez o c'hoarvezout er c'horn-bro.\nHag evit chom hep koll ho neudenn, koumanantit d'al lizher-kelaouiñ !\nNat B.Good eo ivez...\nMA EGILE ALL WAR AR ROUEDADOÙ SOKIAL\nAR VIGOUDENN KANNADEZ "TOUT COMMENCE EN FINISTERE"\nEtre Facebook ha me e oa kroget an istor e miz Du 2007.\n« Distiñget ar mennozh-se !» am boa soñjet d'ar mare-se. E-skoaz My Space, a implijen ivez, em eus dizoloet, gant Facebook, un arouezenn nevesaat penn-da-benn ennañ, un doare niverel nevez da gevreañ ouzh ar re all.\nBezañ e darempred gant ar vignoned a oa deuet da vezañ aesoc'h hag e oan bet plijet-tre gant an doareoù mont-en-dro nevez-se. Dibaoe 14 vloaz emaon war ar rouedad-mañ ha na baouez ket da vont war-raok. E-keit-se on bet sachet gant Instagram, Twitter, LinkedIn ha Clubhouse.\nWar Facebook hag Instagram, dre ma frofiloù personel, ez eo em boa komañset da rannañ ma skeudennoù eus ar Vro Vigoudenn. E penn kentañ-holl e oa miret war an daou rouedad-mañ ar fotoioù hag ar videoioù a rannen gant ma mignonezed ha gant ma mignoned.\nDa c'houde e oan kroget da embann anezhe e mod foran. Peogwir, perak nompas lakaat ar muiañ a dud da brofitañ diouto? Buan em boa rannet gant an holl skeudennoù eus traezhennoù, eus an heol o vont da guzh, chapelioù, baleadennoù war gein ma marc'h, glad ar Vro Vigoudenn, troiadoù war Harley-Davidson ha plijadurioù all ken priziet er vro-mañ.\nD'ar mare-se dres e oa deuet Souffleur de Breizh, instagramer brudet eus Breizh anezhañ, da gemer perzh er c'hoari. Goude bezañ remerket ma fotoioù en doa kinniget din dont da vezañ kannadez eus ar merk tiriadel "Tout Commence en Finistère". Displeget en doa din e oa eñ kannad ivez hag e kave dezhañ e klote mat ma skeudennoù gant talvoudegezhioù ar merk ha skeudennañ "Tout Commence en Finistère" a vije un doare mat da lakaat an departamant war-wel.\nAet e oan e darempred gant "Tout Commence en Finistère" e miz Meurzh 2018 evit dont da vezañ kannadez ar merk. Diouzhtu war-lerc'h em boa savet ar c'hontoù e anv Nat PennArBed war Facebook, Instagram, Twitter ha LinkedIn. Dispartiañ ma frofiloù personel diouzh ma statud a gannadez a oa evidon an doare gwellañ da lakaat war-wel ar merk. Pezh a gendalc'han d'ober pa vezan o rannañ gant neb a gar, ma Fenn-Ar-Bed a lodennouigoù. Kaout ar chañs da vez' o chom el lec'h ma teu kalz tud da vakañsiñ n'eo ket netra. Ur c'hras kaer eo memes hag a sav avi er bed a-bezh. Ouzhpenn da vezañ digoust e ra vad ober vad !\nEvit dizoloiñ ma embannadennoù, na chomit ket etre daou soñj ha kit da welet blog ar vigoudenn a zo ac'hanon ha da glikañ war al liammoù davet pajennoù rouedadoù sokial Nat PennArBed.\nBlog Nat PennArBed\nFizians hon eus enno\nHon holl gevelerien


Kaozeal:Roll al levrioù e brezhoneg troet diwar yezhoù all - Wikipedia\nKaozeal:Roll al levrioù e brezhoneg troet diwar yezhoù all\nDaoust d'ar pezh zo bet skrivet, al levr sinet Donnachadh MacDhomhnaill, Ur brezelour e oan (Al Liamm, 2006), n'eo ket bet troet gant Mikael Madeg met savet gantañ. --Kadwalan 22 Gen 2008 da 22:08 (UTC)\nNe gomzer ket eus levrioù bugale amañ, ha gwell a se, arabat meskañ: koulskoude int bet troet holl, pe dost. Bianchi-Bihan 22 Gen 2008 da 23:58 (UTC)\nRet e vo tennañ anvioù an oberennoù ha n'int ket levrioù eus ar bajenn-mañ. Bianchi-Bihan 23 Gen 2008 da 15:18 (UTC)\nPerak yideg e-lec'h yidicheg? 193.52.64.243 15 Ebr 2008 da 13:52 (UTC)\nPeogwir eo hemañ ar stumm implijet war goloenn al levr e-unan. N'eus forzh penaos n'on ket gwall sur hag-eñ e vefe anezhi un droidigezh diwar ar yidicheg war-eeun pe kentoc'h diwar ar galleg. Neal (Kaozeal) 14 C'hwe 2009 da 12:33 (UTC)\nWar a seblant eo bet graet an droidigezh gant daou zen: lakaomp unan a oar yideg, unan all brezhoneg. Ha galleg a ouzont o-daou. Koubladoù tud brudet all a ra evel-se evit treiñ. . Bianchi-Bihan 14 C'hwe 2009 da 15:40 (UTC)\nYa, goût mat a ran, ha goût a ran ivez e reer evel-hen peurliesañ rak ne oar ket unan anezhe ar yezh orin nag egile ar yezh ma vo troet daveti, da lâret eo en degouezh-mañ e tro un den eus ar yideg betek ar galleg hag e tro egile eus ar galleg betek ar brezhoneg. Disheñvel-mik eo an doare-ober-se diouzh treiñ war-eeun eus ar yideg betek ar brezhoneg ha peurliesañ, war dachenn studioù an treiñ, ne lârer ket eo bet troet e brezhoneg diwar ar yideg. A galon, Neal (Kaozeal) 14 C'hwe 2009 da 17:17 (UTC)\nDerv[kemmañ ar vammenn]\nRonan An Derv, pe an Derv? Bianchi-Bihan (kaozeal) 23 Du 2012 da 17:33 (UTC)\nAdtapet diwar « https://br.wikipedia.org/w/index.php?title=Kaozeal:Roll_al_levrioù_e_brezhoneg_troet_diwar_yezhoù_all&oldid=1364177 »\nKemmoù diwezhañ degaset d'ar bajenn-mañ d'an 23 Du 2012, da 17:33.


Laz-kanañ Breizh - Kanomp Breizh\nAbadennoù o tont\nSavet eo bet Laz-Kanañ Breizh e 2014, evit 10 vloazh ar c’hevread. Bodañ a ra tro 150 kaner eus 16 laz-kanañ ezel eus ar c’hevread. Dont a reont eus Breizh a-bez, eus Gwitalmeze betek Naoned.\nRenet eo al laz-kanañ gant Jean-Marie Airault. Savet eo bet evit krouiñ pe krouiñ en-dro oberennoù meur e brezhoneg, heuliet gant ul laz-seniñ.\nAr Marh Dall, gant René Abjean ha Job an Irien, a zo an oberenn gentañ bet kanet gant Laz-Kanañ Breizh Kanet eo bet dirak arvesterien a seizh gwech : e miz kerzu 2014 e Pondi, evit Breizh a Gan an 10 vloazh ar c’hevread, e miz gouere 2015, e digoradur gouelioù Kann al Loar e Landerne, e rakdiskor Gouelioù Kerne, e Douarnenez, war Leurenn Glenmor e Karaez, e Plougerne, hag e Gouelioù Etrekeltiek an Oriant.\nKanadenn Ar Marh Dall :\nPad : tro 35mn\nPriz : 2500€\nSkrivet e 1978, kanet evit ar wech kentañ e 1979 e Bleun-Brug Plougastel, ur breud a-enep ankoun hor idantitelezh, hor yezh, hag hor istoir eo ar c’hanadenn-se. Chomet eo an destenn a-vremañ (lavaret eo bet gant Job an Irien e sonadeg Pondi, ha ma vefe dezhañ da skrivañ an oberenn en-dro, ne cheñchfe ur ger ennañ ! ). Ha chomet eo ar sonerezh leun a galloudegezh ha strafouillhadenn. Ar sonerien : Françoise Le Visage (telenn), Alain Nizou (tin-whistle, uileann-pipes), Georges Bertholom (gitar), Jean-Pierre Dovilliers (bout), Gwenaël Riou (ograou), Gilles Troël, Ronan Pouliquen, Dominig Mahé (bombardoù) ha Yann Goasdoué (biniou).\nKanadenn An Aval hag ar C'haliz\nPad : tro 35 da 40 mn\nKroget eo bet un obenrenn nevez gant Laz-kanañ Breizh e 2017 : An Aval hag ar C’haliz. Pozioù ar c’hanadenn a zo bet skrivet gant Patrick Corlay. Dre eizh taolenn impresionist eo poltredet en un doare lourenek a zo hini skrivagner An Alre, ar maread lec’h ma relijion kozh ar Gelted a zo aet da goll evit lakaat plas e Breizh hag e Breizh Veur da relijion Kristen nevez. En em gavout a ra ar selaouer e Vvet kantvet. Etre istor ha mojennerezh, klevet eo hekleo an emgannoù, an avel e lein ar menezioù hag a zegas c’hwezh ezañs al lidoù.\nPinvidik eo An Aval hag ar C’haliz gant dibarelezh e pozioù hag hini e sonerezh. Skrivet eo bet e 2006 ar sonerezh gant seizh rener eus Kanomp Breizh : Albert Deval, Jean-Marie Airault, Jacques Lestrohan (gant Yuri Falik), Roselyne Dauneau, Yvonne Breilly, Romain Sponagel, ha Gérard Le Clerc. Kenurzhiet eo bet al labour kompoziñ gant René Abjean. Gantañ eo bet kendoniet ha kempennet an oberenn.\nKanet eo bet nemet ur wech en e strumm a orin, e Breizh a Gan en iliz-veur an Naoned, e 2007.\nLakaet eo bet war well gant ar gompozerien barzhegezh entanet an destenn, brodadenn milzin ar pedennoù. Fromet omp a-hed an taolennoù disheñvel, ar jeu etrezo a c’houbl hep ehan betek tarzherezh ar fin.\nKinniget e vo an oberenn gant Laz-kanañ Breizh adalek an hañv 2018.\nPenaos lakaat Laz-kanañ Breizh war roll gouelioù ?\nKanadenn Ar Marh Dall\nPadout a ra tro 35mn.\nKinniget eo evit ar wech kentañ, e lodenn gentañ ar sonadeg, “Maezad Breizh-Izel” , taolennoù lennet ha kanet eus hon takadoù bravañ e Breizh, heuliet gant Gwenaël Riou o seniñ ograou. Testennoù gant Flaubert, Brizeux, Suarez, Le Bras, lennet gant Jean-Marie Airault, hag islininnet gant an tonioù hengounel kanet evel un diskan, gant ul laz-kanañ paotred bihan, eus Mouezh Paotred Breizh.\nPosubl eo ivez mirout ul laz-kanañ ezel eus Kanomp Breizh evit kanañ lodenn gentañ ar sonadeg.\nPriz abadenn Ar Marh Dall : 2500€, gant gopr ar sonerien, an diblasamant, ar sono.\nDegemer gortozet : ur sal da leskel ar pezhoù dilhad, ha da dommañ ar mouezhioù, ur merenn vihan pe ur pred goude ar sonadeg. Ret eo raktressañ ur maread evit staliañ ar sono, ober ar c’hempouezh hag ar pleustradeg. 2 eur da neubeutañ.\nKanadenn An Aval hag ar C’haliz\na vo kinniget abaoe an hañv 2018\nPad : tro 35 da 40 minutes\nKanomp Breizh a c’hell kinnig ul lodenn gentañ tro 40 mn evit kaout erfin un abadenn tro 1e30.\nEvit kaout titourou ouzhpenn, deuit e darepred gant Kanomp Breizh, mar plij.


Pajenn:Le Gonidec - Bibl Santel pe Levr ar Skritur Sakr, eil levr.djvu/541 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/541\nBéz’ hon eûz aman̄ pevar dén péré hô deûz gréat eur gwéstl.\n24. Kémer ar ré-man̄ gan-éz, hag en em c’hlana gan̄t-hô : paé ar mizou évit-hô évit ma touzin̄t hô fennou, ha ma wézô ann holl pénaoz n’eo két gwîr ar péz a zô bét lavared ac’hanod, hôgen pénaoz é mirez bépréd al lézen.\n25. É-kén̄ver ar Jen̄tiled péré hô deûz krédet, hon eûz skrivet d’ézhô pénaoz hor boa barnet ma tlien̄t diouéri ann idôlou, ar sakrifisou, ar goâd, ar c’hîk mouget, hag ar c’hadélez.\n26. Neûzé Paol, ô véza keméret ann dûd-zé, hag ô véza en em c’hlanet gan̄t-hô, a iéaz enn templ ann deiz war-lerc’h, enn eur rei da anaout ann deisiou eûz ar peûr-c’hlanérez, bété ma vijé kenniget ar rô évit pép-hini anézhô.\n27. Hôgen pa oé tréménet ar seiz dervez, Iuzevien ann Azia ô véza hé wélet enn templ, a zispac’haz ann holl bobl, hag en em daolaz war-n-ézhan̄, ô kria :\n28. Tûd a Israel, ken-nerzid ac’hanomp : chétu ann hini a brezeg dré-holl a-énep ar bobl-man̄, a-énep al lézen, hag a-énep al léac’h-man̄ ; ha péhini zo-kén en deuz saotret al léac’h san̄tel-man̄.\n29. Râg hî hô doa gwélet Trofimuz eûz a Éfézuz é kéar gan̄t-han̄, hag é kréden̄t pénaoz Paol en doa hé gaset enn templ.\n30. Hag ar géar holl a oé dispac’het, hag eunn en̄groez brâz a bobl en em zastumaz. Hag ô véza krôget é Paol, hé dennchon̄t er-méaz euz ann templ, hag é serrchon̄t ann ôriou râk-tâl.\n31. Ével ma klasken̄t hé laza, é teûaz ar vrûd da Gabitan ar gward, pénaoz ar géar holl a Jéruzalem a ioa dispac’het.\n32. Hé-man̄ a géméraz râk-tâl gan̄t-han̄ soudarded ha kan̄ténerien, hag a rédaz étrézég enn-hô. Ar ré-man̄ pa wéljon̄t ar C’habitan hag hé zoudarded, a éhanaz da skei gan̄t Paol.\n33. Neûzé ar C’habitan ô tôstaat a grôgaz enn-han̄, hag a c’hourc’hémennaz hé éréa gan̄d diou chaden : ha neûzé é c’houlennaz piou é oa, ha pétrâ en doa gréat.\n34. Hôgen enn en̄groez lôd a grié enn eunn doaré, ha lôd all enn eunn doaré all. Hag ô véza na hellet két anaoud ar wirionez enn abek d’ar reûstl, é c’hourc’hémennaz hé gâs d’ar c’hastel.\n35. Ha pa oé deûed d’ann dérésiou, é oé réd d’ar zoudarded hé zougen, enn abek da frouden ar bobl.\n36. Râg eul lôd brâz a bobl a iéa war-lerc’h, enn eur gria : Tenn-hén̄.\n37. Ha pa oa daré Paol da von̄d er c’hastel, é lavaraz d’ar C’habitan : Hag aotréet eo d’in lavaroud eunn dra d’îd ? Hag hé-man̄ a lavaraz : Ha té a oar ar grégach ?\n38. Ha n’oud-dé két ann Éjipsian-zé péhini abarz ann deisiou-man̄ en deûz lékéat reûstl da zével, ha kaset enn distrô gan̄t-han̄ pevar mil ribler ?\n39. Ha Paol a lavaraz d’ézhan̄ : Iuzeô ounn évit-gwîr, ginidik eûz a Darsuz é Silisia, bourc’hiz eûz ar géar-zé péhini n’eo kéd dizanaf. Da bidi a rann éta da aotréa ma komzinn oud ar bobl.\n40. Ha pa en doé aotréet kémen̄t-sé ar C’habitan, Paol enn hé zâ war ann dérésiou, a réaz arouéz gan̄d ann dourn d’ar bobl, hag eunn tav brâz ô véza c’hoarvézet, é komzaz out-hô é iéz Hébré, ô lavarout :\n1. Tudou, va breûdeûr, ha va zadou, sélaouit bréma va diskarg.\n2. Pa glevchon̄t pénaoz é komzé out-hô é iéz Hébré, é virchon̄t c’hoaz eur sioulded brasoc’h.\n3. Hag é lavaraz : Iuzeô ounn, ginidik eûz a Darsuz é Silia. Diorroet ounn bét er géar-zé é treid Gamaliel, ha kélennet diouc’h gwir lézén hon tadou, tadou a oaz évid al lézen, ével ma’z oc’h c’hoaz holl hiriô :\n4. Mé eo em eûz heskinet bétég ar marô ar ré eûz ar gréden-zé, oc’h hô éréa hag oc’h hô lakaad er prizoun, goazed ha merc’hed,\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/541&oldid=155167 »\nKemmoù diwezhañ degaset d'ar bajenn-mañ d'an 14 Kzu 2019, da 16:44.


Livres en ligne de Renaud Camus : « Lettres reçues » (« 73. Ignacio Gonzalez-Alvarez, Chicago, 8 décembre 1982 »)\n73. Ignacio Gonzalez-Alvarez, Chicago, 8 décembre 1982\nCher Monsieur (Cher machin-Truc ?)\nContrairement à votre lectrice, j’estime que les formules de politesse ne sont point ~~~~~~~~~~ ~~~~~~~’~~~ ~~’~~~~~ ~~’~~~~~~~~ un rapport avec ~~~ ~~~~~~~~. ~~~~~ ~~~ ~~~~~~~~~ ~~’~~~~-~~~ ~~~~~~~ ~~~~~ ~~~ ~~~~~~~~ ? ~~~~~ ~~~~~~~~~, ~~~~~ ~~’~~~~~ ~~~~~ ~~ ~~~~~~ des merveilleux machins-trucs, ~~~~~~~~~ ~~~~~~~~~~~, ~~~~~~~ ~~~~ ~~~~~ ~~~~~~~, ~~~~~~~ ~~~~ phrase.\nJe ~~~~~ ~~~~~~~ ~~~~ ~~~ ~~~~~~~ ~~~~~~~~~~~ ~~~~~ ~~~~ causée des ennuis. ~~~ ~~~~~~~~~~~~ ~~~~ ~~~~~~~~~ ~~~~~~~~ ~~~ ~~~~~~~~~~ ~~~~ ~~~~~ ~~~ ~~~~~~ ~~~~~~~~ ~~~~~ ~~~ ~~~~~~~, ~~’~~~ ~~~~~~ que la recommandation ~~~~~~~~~~~~~~ ~~~ ~~~~~~~ ~~ ~~~~~~ ~~~~~~’~~ ~~~~~~ ~~~~~~~. ~~~~~ ~~~~~ ~~~ ~~~~~~~, ~~’~~~~~~ ~~~~ ~~~ ~~~~~~~ ~~~~ Tricks et les Notes ~~~~ ~~~ ~~~ ~~~~~~~~ ~~~~ ~~~~ ~~~ ~~~~~~~ ~~~~~~~ ~~~~~~~~~~. ~~~~~~~~~~, ~~~ ~~~~~ ~~~~~~~~ ~~~~ ~~~~~~~~ de répondre si ~~~~~~~~~~~~ (~~~~~ ~~~ ~~~~ ~~~~ ~~~~~ ~~~~~~~~~~ ~~~~ ~~~~~~~~). ~~~~~~~ ~~~ ~~~-~~~~~~~~ ~~~~ ~~~~~-~~~~~ ~~~~~ ~~~~~~~~~~~~~ ~~~~~~~~, quelque chose à ~~~~~ ~~~ ~~~ ~~’~~ ~~~~~~~~~~ ~~~~ ~~~ ~~~~~ ~~~~~~ ~~~~~~ ~~~~~ ~~~ ~~~~~~~ ~~ ~~~~~~. ~~~ ~~’~~~~ qu’aujourd’hui que, malade ~~~~~~~ ~~~~~ ~~~~~~~~~ (~~~ ~~~~~~~~ ~~~~~~ ~~~~ ~~’~~~ ~~~~~~~~ ~~~~ ~~~~~~~~~ ~~~~~ ~~~~~~~) ~~~ ~~~~~~~~~~ ~~~~~ ~~~~~ peu de forces ~~~~~ ~~~~~ ~~~~~~~. ~~~~~~~ ~~~~~ ~~~~ ~~’~~~~~~~~ ~~~ ~~~~~~~~~~, ~~~ ~~~~ ~~~~~~ ~~~~~~~ ~~~~~~~~~~ ~~~ ~~~~~~~~ ~~~ clin d’œil, je ~~~ ~~~~~~~~ coupable.\nJ’ai ~~~ ~~~~~ ~~~~~ ~~~~~~ ~~~~~~~~ Travers ~~~ ~~~ ~~~~~ ~~~ ~~~~~~ ~~~ ~~~~~ Travers II avec un ~~~~~~~~ ~~~~~~~~~. ~~~~~~ ~~~’~~~ ~~’~~~~~ ~~~~~ ~~~~ ~~~~~~~, ~~~~~ ~~~~ ~~~~~~~~, ~~~ ~~~~~~~~~ ~~~ ~~~~~~ ~~~ ~~~ plaisir. Comme dans ~~~ ~~~~~~~ ~~~ ~~~~~~~~~~~ ~~~~ ~~’~~~~~~ ~~~~~~~~ ~~~~ ~~’~~~~~~~~~~ ~~~ ~~~~~~~, ~~~~ ~~~~~~~~ ~~~ ~~~~~~~~~~, ~~~~ ~~~~~~~~ (cf. in Les ~~~~~~~ Tempéraments ~~~ “~~~~~~~~~~ ~~~~~~~~~~~~~” ~~~ ~~~~~ ~~~ ~~~~ ~~~ ~~~~~~ ~~~ Agon) ~~~~~ ~~~~ Travers, ~~~ plaisir à l’état ~~~~~, ~~~~ ~~~ ~~~~~ ~~~~, ~~~~~~ ~~~~~~~ ~~~~ ~~~~ (~~~~) ~~~~~~~(~~) ~~~~ ~~~ ~~~~~(~~~) ~~~~ ~~ ~~~~~~~~~ une conclusion, on ~~ ~~~ ~~~~~~~~~ ~~~ ~~~~~ ~~~ ~~~~~~ ~~ ~~~~~~~~~ ~~~ ~~ ~~~~~~~~ ~~~~~~~~~~~ ~~ ~~~~~~~ ~~~’~~~ ~~~~~~~~~~ la suite de phrases.\nDans /les/ Travers ~~~ ~~~~~~~~ ~~~ ~~~ ~~~~~~~ ~~~~~ ~~~ ~~~~-~~~~~~ ~~ ~~~ ~~~~~~~ ~~~ ~~~~~~~~~~~~ ~~~ ~~~~~~~~ inévitables pour nous ~~~~ ~~~~~~~~ ~~~~~ ~~~~~~~~ ~~ ~~~ ~~~~ ~~~ ~~~~~~ ~~~~~~~~ ~~~ ~~~~~~~~~~~~. ~~~~~~~~~~~~~ ~~~~ ~~~~~ ~~~ ~~~~~~~ d’elle-même et qui ~~~ ~~~~~~~~~~ ~~~~~~ ~~~~~~~ ~~~ plaisir.\nDe ~~~~ Travers ~~’~~~~~ ~~~~~~~~ ~~~~ ~~~~~~~ ~~~~~~~~~~~ ~~~ “~~’~~~~~” ~~~ “~~~ n’aime pas”. Tout ~~~ ~~~~~~, ~~~~~~ ~~~~ ~~’~~~~~ : “~~~~~~~ ~~~~~~~” ~~~~ “~~~~~ ~~~ ~~~~~~, ~~~~~~~~, ~~~~~~~~, ~~~ ~~’~~~ ~~~~ ~~~~~ en avant de ~~~~~~~ ~~~ ~~~~~~~, ~~~~ ~~~~ ~~~~~ ~~~~~~~ ~~~ ~~~~~~~ ~~~ ~~’~~~~~~~~~, ~~~~~ ~~~~~ ~~~~~~~~ ~~~ ~~~~~~~~ ~~~ la phrase.” (Travers II ~~. ~~~). “~~~ ~~~~~ ~~~~~~~ ~~~~~~~~~~~, ~~~~, ~~~ ~~~~ ~~~ ~~~ ~~~~~~~~, ~~~~~ ~~~~~~~~ ~~~ ~~~~~~~~. Parallèlement, le texte ~~~~ ~~’~~~~~~ ~~’~~~ ~~~~~~~~ ~~~ ~~~~~~~~~~, ~~~ ~~~~~~~-~~~, ~~~~~~~~ ~~ ~~~~~~~ ~~ ~~~ ~~~~~~~~, ~~~~~~ ~~~~ ~~~~~~, un champ plat. ~~~~ ~~~~~ ~~~~ ~~~~~~~~~~~~ ~~~~ ~~’~~~~~~~~~, ~~~~~~~~~~~~~, ~~~~ ~~~~~~~~~~~~, ~~~~ ~~~~~~~ ~~~~~~ ~~~ ~~~~~ ~~~~~~~ ~~~~ ~~~~-~~~~~, encore et déjà” (~~. ~~~). ~~’~~~~~ ~~~~ ~~~~~~~~~ ~~~~ ~~~~~~~~~~~~ ~~~ ~~~~~~ ~~~ ~~~~~~~~~~~~ ~~~ ~~~~~~ ~~~~~~~~~~~~ ~~~~~~~~~, ~~~~ ~~~~~~~~ aux précédentes et ~~ ~~~~~~~ ~~ ~~~~~~ : “~~~ ~~~ ~~~~~~ ~~~~ ~~~ ~~~~~, ~~~ ~~~ ~~~ ~~~~~~ ~~~ ~~~~~~~~~~~~ ~~~~~~~ que de l’art, ~~~’~~~ ~~~~~~~ ~~~~~~~~~ ~~~ ~~~~~~~~~~~~~~~ ; ~~~ ~~~~~~ ~~~~~~~ ~~~’~~~ ~~~~~ ~~~~~~~~, ~~~~~~~~ ~~~~~ ~~~~~, ~~~~~~ ~~~~ ~~~~~~~~, ou “composer”. J’aime ~~~ ~~~~~~~, ~~~~~~~~ ~~~~~~~~~ ~~~~~~ ~~~~~~~~~~~ : “~~’~~~~~~ ~~~~~~ ~~~~~~~~~~~~, ~~~ ~~~~~ ~~~~~~~~~ ~~~~~ ~~~~ ~~~~~~~~~~ ~~~ ~~~~~~~~~ minutes et dessine ~~~~ ~~~ ~~~~ ~~~ ~~~ ~~~~~~~~...” (~~~. ~~~-~~~). ~~’~~~~~ ~~~ ~~~~~~~~ ~~~~~~~~, ~~~~~~ ~~~~~~~~~~~~~ ~~~~~~~~~~~~, ~~~ ~~~~~ entre et se ~~~~~~~~ ~~~ ~~~ ~~~~~~ Roman.\nJe ~~’~~~~~ ~~~~ ~~~~ ~~~~ ~~~~~~~ ~~~~~~~~~~. Travers (~~) ~~~~~ ~~~ ~~~~~ ~~~ l’Université de Chicago, ~~. ~~. ~~~ ~~’~~~ ~~~~~~, ~~~~~~ ~~~~~~~~~ ~~~~~~~~~ ~~’~~ ~~~~~~, ~~~~~ ~~~~~ ~~~~~~ ~~~ ~~~~~~~~~~ ~~~ 1er volume. On m’a ~~~~~~ ~~~~~~~ Passage ~~~ Echange ~~~~ ~~~~~~~~~~ ~~~~ ~~~ ~~~~~~. ~~~ ~~~~~ ~~~ ~~~~~~ ~~’~~~~~~~~~. ~~~~~ ~~~~ aussi cet élan ~~~ ~~~~~ ~~~~~~~~~~ ~~~ ~~~~~~~~~ ; ~~~~ ~~~~~~~~~~~ ~~~ ~~~~~~~~~~~~ ~~~ ~~~~ ~~~~~~~~. ~~~~~ ~~~~~~ ~~~~~~~~~ l’Italie.\nJe ~~~~~ d’accord avec vous ~~~~ ~~~ ~~~~~~ ~~~ ~~~~~. ~~~ ~~~~~ ~~~ ~~~~~~~~ ~~~ Baiser ~~~~ ~~~~~~~~~~ ~~~ ~~~~ ~~~ ~~~~~. Mais il ne ~~~~~ ~~~~ ~~~~~~~~ ~~~’~~~ ~~~~~~~~~ ~~~~~~~ ~~’~~~~ ~~~ ~~~~~ ~~~~~~~~~~~~~~~ ~~~~ ~~’~~~~~~~~~~~~~~ ~~~ ~~~~~. ~~~ ~~~ ~~~~ futurs projets, sérieusement, ~~~~~ ~~~~~~ ~~~ ~~~~~~~~~ ~~~~ ~~~~~~~~~~~~~~ ~~~~~~~~~~~~ ~~~~ ~~~~~~~~~~~~~ ~~~~~~~~~~~~~~, ~~~, /~~~~/ ~~’~~~~~~~~~~~~~~ ~~~~~ ~~~~~~~~~~~ ~~~ ~~~~~~~~ ou en passant, ~~~~ ~~~ ~~~~~~~. ~~~ ~~’~~~~ ~~~~ ~~~ ~~~~~~~ ~~~ ~~~ ~~~~~ ~~~ ~~~~~ ~~~~~~~~ ~~~ ~~~~~~~~~ ~~~~~~~~ ou œuvres sur ~~’~~~~~~~~~~~~~~. ~~~ ~~~~~ ~~~~~~~ ~~’~~~ ~~~~~~~~ ~~~~~ ~~~ ~~~~~~~~, ~~~~~~~~~~, ~~~~~~~~~~~~~~, ~~~~~~~~~~~ ~~~~ ~~~~~~~~~ ~~~ ~~~~~~~~, ~~~~~~~~ m’aventurant dans de ~~~~~ ~~~~~~~~~ ~~~~~ ~~~~~~~~~~ ~~~ ~~~~~~ ~~~ ~~~~~~ ~~ ~~~~~~~. ~~~~~ ~~~~~~~~ ~~~ ~~~ ~~~~~ ~~~~ ~~~~~. J’ai découvert Arbasino ~~~~~~ ~~~ Ragazzo perduto, ~~~~~~~ ~~~~~~~ ~~ ~~~~~~ ~~~ Sergio, ~~~~~~~~ ~~~~ ~~~ ~~~~~~~~~~ Dietro ~~~ porta (en vérité combien ~~~ ~~~~~~~ ~~~~~~ ~~~~~~~~ ~~~~ ~~~~~~ ~~~~~~~~ ~~~~~~~ ~~~ ~~~~~~~ ~~~~~~~~~ ~~~~ ~~~~~~ ~~~~ ~~~~ ~~~~~~ ~~’~~~~ chambre ?) Pour ne ~~~~ ~~~~~~~~~~~ ~~~~~~~~~~~~ ~~~~~ ~~~~ ~~~~~~~~~ ~~~~~~~ ~~~~ ~~’~~~ ~~~ ~~~~~~~~ Les Garçons ~~~ La ~~~~~~ ~~~~~ le prince est ~~~ enfant, ~~~~~~~~~~~~ ~~~ ~~~~~ ~~~~ ~~~~~~~, ~~~~~~~ ~~~~~~~~~~~ ~~~~~~~~~~ ~~ ~~~~~~~ ~~~ ~~~~~~~ Du ~~~~ amour, etc., etc. Que ~~~~~~~-~~~~~ ~~~ ~~’~~~~~~~~~~~~~~ ~~~~~ ~~~ Molloy ~~~ Beckett ?\nUne ~~~~~~ ~~~~ ~~’~~~~~~~~~ ~~~~~~~~~ ~~’~~~~ ~~~~~~ ~~~~~~~~~~~~ ~~~~~ ~~~~ U.S.A. En effet, ~~’~~~~~~~~~~~~ ~~~~~~~~ ~~~~~~~~~ (~~~~~~~~~ ~~~~~~~~~) ~~~~ ~~~~~~~ ~~~~~~~~~~~~ ~~~ ~~~~~~~ ~~~~~~~ ~~~ ~~~~~~ ~~~~~~~~~ ? ~~~~~~~~~~~ ~~~~ ~~~~ /me paraît étrange/. ~~~ ~~~~~~~ ~~~ ~~ ~~~~ ~~~~~~~~~~~ ~~~~ ~~~~ ~~~~~~~~~ ~~~ ~~~~ ~~~~~~~~~~ ~~~~~ ~~~~ ~~~ ~~~~~~~ ~~~~~~~ n’en a rien ~~~~ ~~~ ~~~ ~~~~~~~~~~~ ~~~~~~~ ~~~~~~. ~~~ ~~~~~ ~~~ ~~ ~~ ~~~ ~~~~ ~~~~~~~ ~~~~~ ~~~~~~~~ ~~~~ jeux. Et ici ~~~ ~~’~~ ~~~~ ~~~~ ~~~~~~~~~~ ~~~~~. ~~~~~~ ~~~ ~~~~~~~ ~~~ ~~~ ~~~~~ ~~~~~ ~~~~~~~~~ ~~~~ ~~~~~~~~~~~~ ~~~~~~~~~ différents de ceux ~~~ ~~~~~ ~~~~ ~~~’~~~ ~~~~~ ~~~~~~ ~~~~~ ~~~ ~~~~~~~~~ ~~~~~. ~~’~~~~ ~~~~~~~ ~~ ~~~~~~ ~~~ ~~~~~~~ ~~~~~~~~~~~~~ visible partout très ~~~~~~~~~~~~, ~~~~ ~~~~~~~~~~~, ~~~~ ~~~~~~~~~~~~, ~~~~ ~~~~~~ — ~~~ ~~~ ~~~ ~~~~~~ ~~~~ ~~~ ~~~~~~~~~ —. ~~’~~~ été dragué à ~~~ ~~~~~~~~~~ ~~~ ~~~~ ~~~ ~~ ~~~~~~~~~~ ~~~~, ~~~~ ~~~~~~~~~~ ~~~~~ ~~~~~~ ~~~ ~~~~~~~~~~~, ~~~~~ ~~~ ~~~~~~~~~~~ bourgeois de la ~~~~~~~~~ ~~’~~~~~~. ~~~~ ~~~~ ~~~ ~~~~~~~~ ~~~~ ~~~~~~~~~~~~ ~~~~~ ~~~~~ “~~~~~~~~~~” ~~~~~ ~~~~~~~~ ~~~~~~~~~ ~~~~ ~~~~~ ~~~~ boîtes. Je n’ai ~~~~~ ~~~~~~~ ~~~~ ~~~~~~~ ~~~ ~~~~~~ ~~~ ~~~~~ ~~’~~~~~~~ ~~’~~~ ~~~~~~~~~~~~~ ~~~~~ ~~~ ~~~~~~~ ~~~~ ~~~~~ ~~~~~~~~~~. Ici la peur ~~~ ~~~ ~~~~~~ ~~~~~~~~ ~~~ ~~~ ~~~ ~~~~~~~ ~~~~ ~~~ ~~~~~~~~~ ~~~~~~~~~~~ ~~ ~~~~~~ ~~ ~~~~~~~~ ~~~ grand public en ~~~~~~~ ~~~ ~~~~ ~~’~~~~ ~~~~ ~~~~~~~ ~~~~. ~~~~~ ~~~~~~ ~~~~~~~~~~~~~ ~~~ ~~~~~~ ~~~~ ~~~~ ~~~ ~~~~~~~~~~~ ~~~~~~~~~~~ a fait du “~~~~~~~~~” ~~~~ ~~~~~~~~~~~~~~ ~~~ ~~~~ ~~~~~~ ~~~ ~~~~~~~~. ~~~ ~~’~~~~~~~~~ ~~~~~ ~~~ ~~~~~~~~ ~~~~ ~~~~~~ ~~~~~~ ~~~ ans ou plus. ~~~~~~~~~ ~~’~~ ~~~~ ~~~~~ “~~~~~’~~ ~~~~~~ /~~~~~/ ~~~~~~~~~ ~~~~~ ~~ ~~~~~ ?” ~~~ ~~~~ ~~~~~~~ ~~~~ ~~~~~~ ~~~~~~~ d’être à ce ~~~~~~~~~ ~~~~~~~~~~. ~~~ ~~’~~~~ ~~~ ~~~ ~~~~~~~~~ ~~~’~~~ ~~~~~~~ ~~~~~~ ~~~~~~ ~~~~~~ ~~~’~~~ ~~~~ ~~~ ~~~~~~~ ~~~ n’y a pas ~~~ ~~~~~~~ ~~~~~~~ (l’homosexualité).\nJe ~~~ ~~~~~ ~~~~ ~~~~~~~~ ~~~~~~ ~~~~ ~~~~~~~. ~~~~~ ~~~. : “~~~~ ~~~~~~ ~~’~~~ ~~’~~~~~ pas les oeuvres ~~~~~ ~~~~ ~~~~~~~ ~~~~~~~ ~~~~~~~~ : ~~~ ~~~~~~~ ~~~~ ~~~~~ ~~~~~~~~... ~~~ ~~~~~~~~ ~~’~~~ ~~~~~~~~ ~~~ ~~~~~ ~~~~~~ été heureux...” (p. ~~~~ ~~~~~~~~ ~~~). “~~~~~ ~~~~ ~~~~ ~~~ ~~~~~~-~~’~~~~~~~ ~~~~~~~~~~~, ~~~ ~~~ ~~’~~~~~~~~ ~~~~~~~~ ~~~~~~~ ~~~ ~~~~~~~~ ~~~ John-Henry Twachtman, Arques-la-Bataille” (~~. ~~~~). ~~~ ~~~~~~~~ ~~~~~~~’~~~ ~~ ~~~~~~~-~~~-~~~~~~~~~, ~~~~~~ Maritime.\nVotre ~~~~~~ ~~~~~~~~ ~~~~ ~~~~~~~~ ~~~~~~~~~~ ~~~ ~~~~~~ ~~~ chevet avec : 1) ~~~~ ~~~~ ~~~ ~~~~~~~~~~~, ~~ ~~~ ~~~~~~~ ~~) Cyrus ~~~~~~~~ ~~ ~~~~~~~ ~~~~ ~~~~~~~~ ~~ ~~~~~~~ ~~~ grâce de Laurent ~~~ ~~~ ~~~~~, ~~) ~~. ~~. ~~~~~~~~~~~~~~ [lecture douteuse]. ~~~~~ ~~., ~~~ ~~~~~ ~~’~~~~~~~~~ ~~~~ ~~~~ ~~~~~~~ complètes de Tolstoï ~~~ ~~~~~~~~~~~~ ~~~ ~~~~~~~~~, ~~~ ~~~~~~~ ~~~~~ ~~~ ~~~~~~~ Fr ~~~~~~ ~~~ ~~~ ~~~~ ~~~~~ ~~~~ ~~~~~~~ de Lezama Lima ; ~~~~~~ ~~~~~~ ~~’~~ ~~~~~~~~~. ~~~ ~~~~~~~~~ ~~~~ ~~~~~ ~~~~~~~ ~~ ~~~ ~~~~~~~~~~ ~~’~~~~ ~~~~~~ ~~~ ~~’~~~~~~~~ ~~~ il est censé ~~~ trouvernt ~~~~ ~~~~~~~~ ~~~ ~~~~~~~ ~~’~~~~ ~~~~~~~~~~~~~~~~~ ~~~~~ ~~~~~~~~~~. ~~’~~~~ ~~~~~-~~~~~ ~~~ ~~~~~~ ~~~~ ~~~ ~~~~~ du mauvais côté ~~~ l’Atlantique ?\nVeuillez ~~~~~~~ ~~’~~~~~~~~~~~ ~~~ ~~~~ ~~~~~~~~~~~ ~~’~~~~~~~. Merci.\nIgnacio ~~~~~~~~~ -Alavarez\nEnveloppe ~~~~~~~~~~~~~~ ~~~ ~~~~~~~ ~~~~~ ~~~~~~~~, ~~~~~~~~. Elle porte en ~~~~~ ~~ ~~~~~~~ ~~~~~ ~~~~~~~~ ~~~~~~~~~~~, ~~~~~~~~~~~~~~~, ~~~~~~~~~~, ~~~~ ~~~~~~ ~~~~~~~~~, ~~~ ~~~~ ~~~~-~~~~~~ ~~~~~~~~~ ~~~~~ ~~~ cercle à fond ~~~~~ ~~~ ~~~~~~~ ~~~~~~~~~~~ de ~~~~~~~ ~~~~~~~, ~~~~~~~~ ~~~~~~~~~~~, ainsi ~~~’~~~ ~~~~ ~~~~~~~~ ~~~~ ~~~~~ ~~~~~~~ ~~~~~ la partie haute ~~~ ~~~~~~~~~~ ~~~~~~, ~~~ ~~~~~~~~ ~~~~~~~, ~~~~~~~~~~ ~~~~~ ~~~~ ~~~~~ ~~~~~~~~~ ~~~~~. ~~~~~ ~~~ ~~~~~~~ ~~ ~~~~~ bleu, l’inscription USAirmail est ~~~~~~~ ~~~~ ~~’~~~~~~ ~~~~~~ ~~’~~~ ~~~~~~ ~~~ ~~~ dessus. ~~~~. À ~~~~~~~ ~~~~ ~~~~~ ~~~~~~~~, ~~~~~~~ postal : CHICAGO. ~~~ ~~~~ ~~~ ~~ ~~~~ 1982.\n~~~, ~~~~ ~~~ Bac\nEn travers, à ~~~~~~~ ~~~ ~~’~~~~~~~~, ~~~~ ~~~~~ ~~~~~ ~~~~~~ ~~~~~ ~~~~~ ~~~~~~~~~~ séparément : ~~~~ MAIL\nEn ~~~~~ ~~ ~~~~~~~, ~~~ la même main :\n6419 ~~~~~~ ~~~~~~~ ~~~~~~~\n~~~~~~~~, ~~~~~~~~~ ~~~~~~\nAu-dessous, ~~~ ~~~ ~~~~~ ~~~ ~~~~~~~~~~~~~, ~~ ~~’~~~~~~ bleue :\nrép. le ~~~ ~~~~~~~~ 1983\npuis, ~~~ ~~~~~~~ ~~~~~~~ ~~~~~~, ~~~ ~~~ ~~~~~ ~~~~~, ~~~~~ ~~’~~~~ ~~~~~~~ ~~~~~~~~~ ~~~~~ récente :\nAu dos de ~~’~~~~~~~~~~, ~~~ ~~~~~~, ~~~~ ~~~~~ ~~~~~~~~ ~~~~~~~~~~ ~~ ~~’~~~~~~ violette : RC\nTrois ~~~~~~~~~~ ~~~ ~~~~~~~ ~~~~~~, ~~~~~~ ~~~~~~~, pliés deux fois ~~~ ~~~~~~~~ ~~~~~~~~, ~~~~~~~~~~~~~~~~. ~~~~ ~~~~~ ~~~~~~~~~ ~~~~~ ~~~~~~~~~~~ ~~~ ~~~~~~ ~~~~~ ~~~~~~, ~~~~~~-~~~~~~, ~~~~~ ~~~~~ ~~~~ de marge, d’un ~~~~~~ ~~~~~~~~~~ ~~~~~~ ~~~~~~~-~~-~~~ ~~~ ~~~~~~-~~~~~~ ~~~~~. ~~~ ~~~~~~~~~~ ~~~ ~~~~~~ ~~’~~~~~~~~~ ~~~’~~~ ~~~~~~, ~~~~~ ~~~ ~~~~~~~ supérieure.


4 640 ann. (2018)\nMelestradurezh: krouet e voe ar gumun e 1790; gant al lezenn eus an 23 a viz Eost 1790 e voe lakaet e penn kanton Kiberen gant div gumun ennañ: Kiberen ha Plouharnel ; e Bann an Alre e oa; miret e voe ar c'hanton dindan anv Kanton Kiberen gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Kiberen en Arondisamant an Oriant bet krouet e 1800 .\nKrouet e voe kumun Sant-Pêr-Kiberen d'an 13 a viz Even 1856 diwar ul lodenn eus kumun Kiberen .\n128 den eus ar gumun a gollas o buhez abalamour d'ar brezel, d.l.e. 3,46 % eus he foblañs e 1911 .\nImplijet e voe an nijva gant al Luftwaffe (aerlu alaman); bombezet e voe gant ar Royal Air Force en noz etre ar 4 hag ar 5 a viz C'hwevrer 1941 .\nkamp-diouennañ Auschwitz (Polonia) ; harzhet e oa bet e Kiberen e penn-kentañ miz Genver 1944 gant an Alamaned.\nE Sankenn an Oriant edo ar gumun .\nDieubet e voe ar gumun d'an 10 a viz Mae 1945 goude emzaskoridigezh an Alamaned .\nTri gwaz a varvas e Brezel Indez-Sina ha tri all e Brezel Aljeria .\nKarrnijourion e oant holl. Ar Vreizhveuriz a voe lazhet pa gouezhas o c'harr-nij Beaufort I er mor, nepell eus Kiberen d'an 2 a viz Kerzu 1941 , unan ag an Aostralianed pa gouezhas e garr-nij Wellington e Kiberen d'ar 4 a viz Eost 1942  (egile, chomet dianav, a oa bet beziet e Houad da gentañ), ar Polonad pa gouezhas e garr-nij Wellington IV e Kiberen d'an 23 a viz Gwengolo 1942 , e-pad an Eil Brezel Bed .\nJosilin ( Breizh)\nLe Grand-Bornand ( Savoia)\nKempten ( Alamagn)\nLogh ( Kernev-Veur)\nAdtapet diwar « https://br.wikipedia.org/w/index.php?title=Kiberen&oldid=1878208 »\nKemmoù diwezhañ degaset d'ar bajenn-mañ d'an 6 Mez 2020, da 19:57.


Brezhoneg | Kreizy Archéo\nE deroù ar bloavezhioù 2000 e oa strewet al lec’hiennoù henoniel anavezet en un doare dizunvan war ar c’hartennoù eus Breizh. Enne e oa takadoù gant lec’hiennoù stank-kenañ rak studiet e vezent ingal ha lod all ma ne oant ket ken stank e Kreiz-Breizh.\nEvit kempouezañ ar ouiziegezh er rannvro ez eus bet diazezet ur c’henlabour etre ar Stad (Servij-rannvro an Henoniezh) ha Bro Kôrnog Kreiz-Breizh gant ar Rannvro ha kumuniezhioù-kumunioù ar c’horn-bro evit sevel ur renabl henoniel klok.\nDisoc’hoù an enklask-se, bet kaset da benn gant Alain Provost hag Éric Philippe etre 2002 ha 2009, a vo displeget deoc’h bremañ.\nKerbizien, En cour de fouilles, G Marchand, 2011.png\nE Krennoadvezh ar Maen (eus - 9 500 da – 5 000) e oa chaseourien-dastumerien kantreidi eus an dud. O monedone n’eo ket anavezet mat, met ar roudoù henoniel a laka da soñjal en ur mod bevañ diazezet war dilec’hiadur ingal al lec’hioù-annez. E-pad o ehanoù e oant diazezet e lec’hioù evel ar c’hledourenn dindan reier e Kervizien en Uhelgoad, ma veze dreset gante o binvioù hag o armoù ha ma raent war-dro o freizhoù. Ar c’hledourennoù dindan reier n’int ket savadurioù graet gant Mab-den, met furmoù reier naturel implijet a-ratozh ha kempennet tamm pe damm. An arrebeuri disseurt a zo bet kavet enne a laka da soñjal e veze implijet binvioù arbennik. Lod a dalveze da chaseal, lod all da zispenn loened pe da droc’hañ kig.\nMenhir de Kerampeulven - Berrien - crédit D Aubin\nMenhir de Kerampeulven - Berrien\nE Nevezoadvezh ar Maen\n(eus - 5 000 da – 2 300) e paouezas an dud da gantreal, hag en em lakaaet a rejont da c’hounit an douar ha da gorvoiñ an danvezioù a oa tro-dro dezhe. Al labourerien-douar gentañ e oant. E Breizh e voe merket ar mare-se gant ar peulvanoù, an taolioù-maen hag an alezioù toet all. N’int ket ar roudoù nemete lezet gant an dud koulskoude, met ar re-se eo ar re splannañ er vro. An annezioù, savet gant danvezioù dibad, a anavezer dre an aspadennoù eus o diazezoù hag o oaledoù. Ne weler ket ken an holl vonumantoù-kañv. Dibar eo karn Kroez dom Herri e Sant-Nikolaz-ar-Pelem, daoust m’eo bet dispennet, abalamour d’e framm ha d’e aozadur ha ne oa anavezet a-raok nemet en arvor.\nGant donedigezh an arem, war-dro – 2 300, e voe graet eskemmoù etre Arvorig ma oa staen, evel en inizi Breizh-Veur, ha broioù ar Mor Kreizdouar, ma oa puilh ar c’houevr, daou vetal hag a oa ezhomm anezhe evit ober ar c’hendeuzad. Er mare-se e teuas war wel ar c’hrugelloù etre 10 ha 40 m treuzkiz hag a c’halle goleiñ meur a vez hiniennel. Paouezet e voe neuze gant ar bezioù stroll eus Nevezoadvezh ar Maen. Anavezet eo Oadvezh an Arem ivez abalamour d’e zaspugnadoù a zo merkoù eus lidoù ha disurentez. Hini Kerboar e Sant-Ijo a oa ennañ, e-touez traoù all, ur chidhouarn e tol, un dra hag a ziskouez peseurt armoù-kegin a veze graet gante war ar pemdez ha penaos e veze labouret ar metal.\nEn « Amzer ar C’halianed » e erru an houarn war-dro -800. N’eo ket ken gwevn hag ar c’houevr, implijet e veze da gentañ evit ober armoù a-raok talvezout d’ober binvioù. Gant labour an douar hag arbennikadur obererezh an dud e teuas ur rouedad tier-feurm war wel. Aozet e oant en-dro da zaou lec’h disheñvel : lodenn an tiad, gant an tier-annez hag an adtier, ha lodenn al labour-douar, gant ar chatal hag ar grañjoù. E-kichen e oa beredoù kloz alies, hag a ziskouez e veze dalc’het an tiegezhioù gant familhoù. Goude – 300 e weler, gant ar mogerioù en-dro da diez-feurm uhelidi, evel e Sant Siñforian e Paoul, e oa meret ar c’horn-bro gant an noblañs. Ar madoù douaret, evel daspugnad moneiz Roskelfen e Lanniskad, a ziskouez e oa lod eus ar berc’henned o vevañ en o aez.\nE Breizh e voe echuet aloubadeg ar Romaned e -52. Diazezet e voe Vorgium ha dont a reas da vezañ kêr-benn an Osismied, ur bobl c’halian eus gwalarn Arvorig. Savet e voe un doursan 27 km hirder, hag a zegase dour da savadurioù foran ar gêr hag a lakae anezhi ivez da vezañ brudet. An doareoù da sevel tier e doare ar Romaned a voe degemeret e kêr koulz ha war ar maez. An Domus e-kichen pennospital Karaez eo an ti anavezet ar gwellañ e Kreiz-Breizh, ha gant ar studiadenn a zo bet graet anezhañ e c’haller gwelet da beseurt mareoù e oa bet kêr o kreskiñ hag o vont war ziskar. Savet e voe an ti-se gant mein eus ar vro, a zeue kalz anezhe eus mengleuz Lokuon e Pleurdud, dre ma oa keroc’h lakaat degas marbr evit sevel tier.\nEr Vvet kantved e oa erruet en Arvorig enbroidi eus inizi Breizh-Veur, hag a dec’he dirak ar vorlaeron iwerzhonat. Klozioù ha mogeriadoù kreñvaet stank a oa e lec’hioù strategel war an harzoù etre Kerne ha Bro-Wened, heñvel ouzh ar re etre an Osismied hag ar Weneted. Aozadur diabarzh an tier-annez a zegas soñj eus ar “villae” giz an Henamzer, gant un disparti etre an ti-annez, a oa war un uhelenn, hag ar porzh en traoñ, ha pep tra a oa gronnet gant ur c’hae hag ur foz. A bep seurt liammoù hag eskemmoù a oa gant inizi Breizh-Veur ha gant rouantelezh ar Franked. Ur skouer vat eus an dra-se a weler gant kloz uhelidi Bresilien e Paoul, dre m’eo rouez ar priajoù a zo bet kavet ennañ. Kement-se a ziskouez e veze implijet listri koad, evel ma veze graet gant an Angled.\nAdalek an XIvet kantved e voe kroget da c’hounit douaroù hag a oa fraost, gant an urzhioù relijiel, an Demplourien hag an Ospitalierien dreist-holl. Evit dedennañ an dud e voe savet ganto kêriadennoù hag a oa dindan gwir ar gc’hevaez, ur reizhiad heñvel ouzh ar c’houmanant, dreist-holl e Menez Are. Diskouez a ra kêriadenn didud ar Goenidoù e Berrien e veze dilezet ar pennkêrioù-se a-wechoù, evit abegoù dianav deomp c’hoazh, dre ziouer a vammennoù skrivet. Gant an dizemglevioù etre dugelezh Breizh hag ar rouantelezh c’hall o doa gallet noblañsoù zo kemer o c’hreñv ha pinvidikaat. Ar c’hastelloù, a c’haller gwelet lod anezhe c’hoazh evel e Korle pe er Gemene, a ziskouez e oa rannet ar vro etre kontelezhioù ha beskontelezhioù. Pa dalvezent d’en em zifenn en deroù, e teujont da vezañ arouezioù pompadoù tamm-ha-tamm ha war o zro e voe tud a-wechoù o sevel kêriadennoù.\nAr stank m’eo al lec’hiennoù anavezet bremañ e Kreiz-Breizh a ziskouez pegen pouezus eo al labour renabliñ a zo bet kaset da benn. En deroù e oa 866 lec’hienn hag a zo bet adwelet penn-da-benn ha bremañ ez eus 1 700 lec’hienn anavezet en holl, bezet hogos 50 % a gresk.\nGlad henoniel ar c’horn-bro-mañ eta zo ken fonnus ha hini an takadoù all er rannvro.\nPeurliesañ e vez gwarezet gwelloc’h al lec’hiennoù amañ, dre ma vez savet nebeutoc’h a diez nevez ha ma n’eo ket bet adlodennet an douaroù kement hag e lec’hioù all.\nGant kalite ha kementad an titouroù dastumet e c’haller bremañ displegañ ar cheñchamantoù a zo bet er c’horn-bro-mañ a-hed an istor.


Sgalpaigh na Hearadh - Wikipedia\nAdalek Sgalpaigh na Hearadh e weler menezioù Na Hearadh, er c'hornôg.\nSgalpaigh, pe Sgalpaigh na Hearadh ent-hir (div enezenn anvet Sgalpaigh a zo), a zo un enezenn e-kichen Na Hearadh e Bro-Skos. 322 a dud a oa o chom enni e 2001. En An Acarsaid a Tuath (North Harbour) emañ ar braz eus an dud o vevañ. "Beinn Scorabhaig" eo ar menez uhelañ.\nEilean Glas Sgalpaigh na Hearadh zo ul ledenezig en aod ar reter ma weler ar c'hentañ tour-tan savet en Inizi Gall Pellañ.\nAdtapet diwar « https://br.wikipedia.org/w/index.php?title=Sgalpaigh_na_Hearadh&oldid=1949941 »\nKemmoù diwezhañ degaset d'ar bajenn-mañ d'an 15 C'hwe 2022, da 07:16.


Feur-emglev Campo Formio - Wikipedia\nFeur-emglev Campo Formio\nGoude Feur-emglev Campo Formio\nFeur-emglev Campo Formio, a voe sinet e Campoformido, ur gumun eus Frioul tostik da Udine, zo ur feur-emglev hag a voe sinet d'an 18 a viz Here 1797 entre Napoleone Buonaparte, pennjeneral an arme c'hall en Italia, en anv ar Republik c'hall, hag ar c'hont Johann Ludwig von Cobenzl, en anv Aostria, da-heul ar brezel etre Bro-C'hall hag Aostria.\nDont a ra ar feur-emglev da glozañ troiad-vrezel ar C'hallaoued en Italia. Buonaparte en devoa savet Republik Liguria e Genova, d'ar 6 a viz Mezheven 1797, hag ur Republik Sizalpin e Milano, d'ar 28 a viz Mezheven. Digoll a oa dleet da Impalaeriezh Aostria : Venezia a oa da vezañ roet dezhi. Kavet e oa an digarez : abadenn Pask Verona.\nAdtapet diwar « https://br.wikipedia.org/w/index.php?title=Feur-emglev_Campo_Formio&oldid=2000325 »\nFeurioù-emglev sinet gant Impalaeriezh Aostria\nKemmoù diwezhañ degaset d'ar bajenn-mañ d'an 16 Mez 2022, da 18:47.


Diffusion du mardi 7 mai 2019 Durée : 11min\nPetra 'vez lidet 'ta d'an 8 a viz Mae ? Sell aze ar goulenn hon eus savet ouzh skolajidi 'zo. 'benn miz e krogo kib ar bed melldroad ar merc'hed, hag entan a zo muioc'h mui 'vit ar merc'hed a red 'drek ar volotenn. Soazig Kerouredan a roio he soñj.\nKib ar bed melldroad ar merc'hed\n'benn miz e vo dalc'het kib ar bed melldroad ar merc'hed. E pep korn a Frañs e vo c'hoariet ar c'hrogadoù hag entan bras a zo. Soazig Kerouredan a c'hoari 'barzh skipailh merc'hed Gwitalmeze hag hervezi eo tik ar frañsizien gant ar foot.\nLidet e vo fin an eil brezel bed warc'hoazh\nAn 8 a viz Mae a vo neuze. Tud 'zo n'o deus ket soñj ken 'blam da betra 'zo un devezh ispisial. Tud deuet koulz ha tud yaouank. Bet eo Léo Rozé da skolaj Diwan Kemper da welet krennarded evit komz diwar an devezh mañ.


The Hitchhiker's Guide to the Galaxy (Sturlevr beajour ar stergoumoulennoù) a zo ur stirad fent ha skiant-faltazi savet gant Douglas Adams. Kroget he deus gant ur gomedienn skingomz war ar BBC Radio 4 e 1978. Azasaet eo bet e stummoù all, ha deuet eo da vezañ un oberenn liesvedia etrevroadel. E-touez an azasadennoù e vez kavet pezhioù-c'hoari, pemp levr embannet etre 1979 ha 1992, ur c'hwec'hvet levr skrivet gant Eoin Colfer e 2009, ur stirad skinwel, ur c'hoari video war urzhiataer ha bannoù-treset. Ur film a zo bet produet gant Hollywood, er Rouantelezh-Unanet, deuet er-maez e miz Ebrel 2005. Gant Douglas Adams eo bet krouet ul lodenn eus an azasadennoù-mañ, al levrioù, ar stirad skinwel, ar c'hoari ha brouilhed film Hollywood en o zouez.\nEus an oberenn-mañ e teu ar goulenn diwar-benn ar vuhez, an hollved hag ar peurrest, a zo bet savet, hervez an istor, ouzh ur robot hollouiziek, en defe lakaet 7 milion bloaz hanter evit respont "42". Kement-se a zo deuet da vezañ ur mem war internet, ha kavet e vez daveoù d'an niver-mañ en ur bern oberennoù all.\nAdtapet diwar « https://br.wikipedia.org/w/index.php?title=The_Hitchhiker%27s_Guide_to_the_Galaxy&oldid=1990554 »\nKemmoù diwezhañ degaset d'ar bajenn-mañ d'an 3 Mae 2022, da 17:12.


Pajenn:Morvan - Buez ar Zent, 1894.djvu/420 - Wikimammenn\nPajenn:Morvan - Buez ar Zent, 1894.djvu/420\n14 a Even\nsant bazil, eskop ha doktor\n« n’en deuz netra ne c’heller ket lamet he vadou diganthan. D’ann eil, ne rann ket a fors evit beza kaset er meaz euz ar vro ; rak va guir bro eo ann env, n’e ket ann Douar eo. D’ann trede, ar maro a ve eur c’hras evidon abalamour ma’z afenn kentoc’h a ze da velet Doue d’ar baradoz. » « — Biskoaz, eme ar prefet mantret, den n’en deuz komzet ouzinn gant kement a hardisegez. » « — N’oc’h euz eta, eme ar Zant, guelet eskop ebed bete vrema ? »\nGoulskoude ann Arianed a reaz kement var ann impalaer ma falvezaz d’ezhan koundaoni Bazil d’ann harlu. Mes he gador a dorraz p’edo o vont da zina ar zetans, hag euz a deir bluenn a gemeraz nikun ne roaz liou. Evelato goulenn a eure c’hoaz eur bluenn all ; mes enn dro-ma he zorn a grenaz kement ma krogaz aoun ennhan ha ma rogaz ar paper a dammou.\nAr Zant a oue eta lezet e peoc’h, hag a gendalc’haz evel diagent da labourat heb ehana evit gloar Doue ha silvidigez ann dud. O veza kouezet klanv hag o c’houzout n’en doa mui pell da veva, e lavaraz: « — Va Doue, me a laka va ene etre ho taouarn, » ha prest goude e varvaz, d’ar c’henta a viz genver euz ar bloaz 379, oajet hebken a eur bloaz hag hanter-kant. Bez’e oue unan euz ar guella prezegerien a zo bet biskoaz, hag al levriou en deuz great a bado keit hag ar bed.\nKENTELIOU SANT BAZIL\nDa genta. — Disprijit ho korf, rak ne d-eo nemed eur bern poultr ha breinadurez; mes grit stad euz hoc’h ene abalamour ne varvo biken.\nD’ann eil. — Ne stagit ket ho kaloun ouz ann traou krouet, pa renkit kimiada dioutho abred pe zivezad.\nD’ann trede. — Evel ann ed a hader a zigas gounidegez d’ann nep hen taol enn douar, evelse ive ar bara a lakeer e dorn ar paour a zoug frouez evit ann nep her ro.\nD’ar pevare. — Diskennit aliez e goeled ho kaloun ha goulennit ouzhoc’h hoc’h-unan petra oc’h, euz a be leac’h e teuit ha petra viot eunn deiz. E pe leac’h edon-me brema ez euz kant vloaz ? E pe leac’h e vezinn-me a benn kant vloaz ama ?\nD’ar pemped. — Taolit eur zell dioc’h ann noz var ar pez oc’h euz great, sonjet pe lavaret epad ann deiz, ha guelit pe seurt kemm a zo etre ann eil devez hag egile evit gouzout pe c’houi a ia araok, pe c’houi a ia adren var hent ar zilvidigez.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/420&oldid=137627 »


Pajenn:Koñchennoù eus Bro ar Ster Aon.djvu/260 - Wikimammenn\nPajenn:Koñchennoù eus Bro ar Ster Aon.djvu/260\nSouezet e voe Fañch avat, o veza ma ne zeue ket Yon ken war e dro. « Daoust ha klañv e vefe ? » emezañ.\nDiouz an abardaez emañ Fañch er c’hoad. Troc’ha a ra keuneud a dro strob. Hogen ne zeu maouez koz ebet. « Ne ran ket trouz a-walc’h marteze, » eme Fañch ; « bouzar e c’hell beza. » Eur strep vat a oa gantañ ivez avat. Gant eun taol hepken e oa peadra da ziskara ar skoultrou teva.\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/260&oldid=147768 »\nKemmoù diwezhañ degaset d'ar bajenn-mañ d'an 27 Du 2018, da 12:38.


Geriadur istorel ar brezhoneg - Wikipedia\nGeriadur istorel ar brezhoneg eo titl ar geriadur istorel savet gant Roparz Hemon hag embannet gant Preder e levrennoù adalek 1959. Ur geriadur brezhonek-gallek eo, gant skouerioù e-leizh, dre-se eo ur benveg a dalvoudegezh evit an droourien eus an amzer a vremañ. Adkemeret e oa bet e batrom gant Martial Ménard, p'en doa divizet sevel e c'heriadur treadegel eus ar brezhoneg lakaet enlinenn e 2016 gant Kuzul ar Brezhoneg dindan anv Devri gant harp skiantel Skol-Veur Roazhon.\nSavet en doe Roparz Hemon un reizhiad evit berraat titloù an testennoù brezhonek renablet gantañ. Implijet e vez ar reizhiad-se er geriadur treadegel, Devri, ivez.\n1 Doare kinnig\nDoare kinnig[kemmañ | kemmañ ar vammenn]\nHervez doare-skrivañ ar peurunvan emañ al labour (penngerioù, frazennoù), war-bouez ar gerioù studiet, hag ivez ar skridoù krennvrezhonek. Da skouer evit hegasiñ e kaver meneget "hegaçç, hegaçça, hegazi, hegasi".\nAr ger gouriz zo lakaet gourel, goude ma kaver skouerioù gourel ha benel; e Geriadur an Here eo lakaet benel, goude ma ne ro nemet skouerioù gourel; gourel e Geriadur Ménard.\nPa glasker ar ger proviñs e weler eo un anv benel; daoust da se eo lakaet gourel e Geriadur Ménard.\nEmbannadur kentañ :\nRann 1, Preder, kaier 9-10, 1959.\nRann 2 (biz - chipot), Preder, kaier 13-14, Gwengolo 1960.\nRann 3, Preder, kaier 22-23, 1961.\nRann 4, Preder, kaier 27-28, 1961.\nRann 5, Preder, kaier 33-34, 1962.\nRann 6, Preder, kaier 39-40, 1962.\nRann 7, Preder, kaier 43-44, 1962.\nRann 8, Preder, kaier 48-49, 1963.\nRann 9, Preder, kaier 55-56, 1964.\nRann 10 (ganedigezh - gouelan), Preder, kaier 67-68, Genver-C'hwevrer 1965.\nRann 11, Preder, kaier 74-75, 1965.\nRann 12, Preder, kaier 82-83, 1966.\nRann 13 (gwitod - higolenn), Preder, kaier 86-87, Eost-Gwengolo 1966.\nRann 14 (hik - izel), Preder, kaier 97-98, Gouere-Eost 1967.\nRann 15, Preder, kaier 103-104, 1968.\nRann 16, Preder, kaier 108-109, 1968.\nRann 17, Preder, kaier 121-122, 1969.\nRann 18 (klañv - korvigellus), Preder, kaier 132-133, Mezheven-Gouere 1970.\nRann 19, Preder, kaier 141-142, 1971.\nRann 20, Preder, kaier 151-152, 1972.\nRann 21, Preder, kaier 155-156, 1972.\nRann 22, Preder, kaier 165-166, 1973.\nRann 23, Preder, kaier 173-174, 1973.\nRann 24, Preder, kaier 183-184, 1974.\nRann 25, Preder, kaier 189-190, 1975.\nRann 26, Preder, kaier 193-194, 1975.\nRann 27, Preder, kaier 201-202, 1976.\nRann 28 (purjadurezh - reuzeul), Preder, kaier 206-207, Eost-Gwengolo 1976.\nRann 29 (reuziad - saouriñ), Preder, kaier 208-209, Here-Du 1976.\nRann 30 (saourus - skeiñ), Preder, kaier 211-212, Genver-C'hwevrer 1977.\nRann 31, Preder, kaier 215-216, 1977.\nRann 32, Preder, kaier 219-220, 1977.\nRann 33, Preder, kaier 221-222, 1977.\nRann 34, Preder, kaier 228-229, 1978.\nRann 35, Preder, kaier 230-231, 1978.\nRann 36, Preder, kaier 235-236, 1979.\nE 1958 e oa bet embannet gant Al Liamm Dafar Geriadur Istorel ar Brezhoneg, lizherenn A, en ul levr moulet.\nKendalc'het e voe an embann gant Preder.\nE 1959 e oa bet embannet al lizherenn B, en ur c'haier roneoskrivet.\nE 1976 e oa bet embannet ar c'hentañ kaier moulet, RANN 28, Purjadurezh - Reuzeul.\nE 1979 e oa bet embannet ar c'haier RANN 1, A-A-enep. Eil embannadur zo skrivet war ar golo.\nE 1978 e oa marvet Roparz Hemon. Hervez kont e talc'has-eñ da labourat ha d'ober reizhadennoù pa oa klañv-bras e dibenn e vuhez.\n↑ E kentskrid Dictionnaire français-breton, p. 14 : displegañ a ra M. Ménard en doe dastumet 10 000 pajennad notennoù e-doug 30 vloaz hag e teuas da reiñ d'an notennoù ar furm daveennet dibabet gant Roparz Hemon.\n↑ «Ar ger studiet hepken a vez lakaet dres evel m'emañ er skrid. Ar frazenn, avat, a vez lakaet en doare-skrivañ bremañ.» p. 12.\n↑ P. 1186.\nAdtapet diwar « https://br.wikipedia.org/w/index.php?title=Geriadur_istorel_ar_brezhoneg&oldid=1892463 »\nKemmoù diwezhañ degaset d'ar bajenn-mañ d'an 18 Gen 2021, da 19:46.


Ceta : Lakaet eo bet da dalvezout | YA! Keleier e brezhoneg - kazetenn sizhuniek enlinenn\nKeleier » A-nevez » Ceta : Lakaet eo bet da dalvezout\nCeta : Lakaet eo bet da dalvezout\n02 / 10 / 2017 | A-nevez, Keleier Breizh, Keleier Etrebroadel | Commentaires fermés sur Ceta : Lakaet eo bet da dalvezout\nEmañ ar CETA (Comprehensive Economic and Trade Agreement) o paouez bezañ lakaat da dalvezout e miz Gwengolo-mañ. Ar feuremglev etrebroadel-mañ a zo bet sinet e miz Here 2016 kenetre an Unvaniezh Europa ha Bro-Ganada.\nDre ar feuremglev-mañ e vo diskaret an holl daosoù hag an holl dailhoù a-fet maltouterezh etre ar C’hanada ha broioù Europa, aotreet ezporzhiañ madoù ha servijoù, aotreet ar c’hevradoù liesvroadel da gemer perzh er marc’hadoù foran ha publik… Ar feuremglev-mañ a zo bet sinet gant gouarnamant Bro-C’hall hep tabut ebet er parlamant.\nPerak ar C’hanada?\nAn eskemmoù kenetre ar C’hanada hag an Europa a ya da 60 miliard € / bloaz, an Europa oc’h ezporzhiañ mekanikoù, produoù kimiek, ha servijoù war dachenn ar marc’hadourezh (asurañsoù, servijoù dilec’hiañ, beajoù..). Ar C’hanada a zo ivez ar pevare poster arc’hant en Europa (142 Miliard € e 2012) hag eus an tu all an Europa a bost 260 miliard € (e 2012) er C’hanada. Evit pennoù bras Europa e vez soñjet ivez er barregezhioù « naturel », e gremm ar C’hanada… Hervez ar memes re e tlefe kreskiñ an eskemmoù marc’hadourezh a 25 %, ar pezh a zegasfe ur c’hresk war PIB Europa a 12 miliard/bloaz, da lavarout ar feuremglev-mañ n’eo nemet un afer a arc’hant bras.\nUl lodenn eus ar 1600 pajennad ar feuremglev a reolenn an disemglevioù. Krouet e vo un lez-varn ispisial gant ar pal kompezañ ar rendaelioù kenetre ar c’hevradoù etrebroadel hag ar stadoù. Un taol kaer eo evit ar c’hevredadoù etrebroadel a c’hello tremen dreist lezennoù broioù zo.\nAl labour-douar (saverien loened pe gounezerien ed ) a zo lakaet diaes ivez : n’ez eus, da skouer, pennaenn an diarbennañ (principe de précaution) ebet e Bro-Ganada hag eno e vez aotreet gwerzhañ kig-saout savet gant hormonoù, kig yer gant klor, kig moc’h gant raktopamin, hag an OGM-où… Du-hont e vez implijet 46 seurt diastuzer (pesticide) ha n’int ket aotreet en Europa… hag an normoù sevel loened n’ez eus ket oute, aotreet ivez ar bleud-loened… Un digempouez anat a zo.\nBec’h vit saverien loened Breizh\nAdalek bremañ e c’hell Bro-Ganada ezporzhiañ war-zu Europa 45 840 tonenn kig saout/bloaz ha 75 000 tonenn kig moc’h/bloaz pa ne oa aotreet betek-henn nemet 4162 tonenn kig saout ha 5549 tonenn kig moc’h. Ouzhpenn 10 gwech muioc’h e vo eta. Pa ouezer emañ an dollar kanadian da 0,7 € hag an € da 1,4 $ kanadian e vo tremen diaes enebiñ war dachenn ar prizioù. Hervez an deknisianed war ar boued e vo degaset e Europa nemet an tammoù kig a berzhded dreist (kostezennoù, kraoñennou-beviñ, hedadoù-a-dreñv…). Sanset ne vefont ket kavet er stalioù pe er gourmarc’hadoù met gouestlet e vint d’an treuzfurmiñ evit meuzioù-keginet, er pretioù, pretioù a-stroll…, da lavarout ar pezhioù-kig ma vez gounezet ar muiañ diwarne.\nEvit ar poent n’ez eus bet studiadenn ofisiel ebet diwar efedoù ar feuremglev evit ar saverien-loened en Europa pe e Bro-C’hall. Ur » gomision » a zo bet savet gant ar gouarnamant gall nevez evit priziañ efedoù war ar yec’hed ha war an endro. Gouzout a ouzer eo pal ur « gomisionoù stad » reiñ da grediñ, sioulaat ar re zo disfizius ha netra ouzhpenn.\nBremañ pa vez kroget gant an « Etats Généraux de l’Alimentation » sañset renabliñ an diaezamantoù e-kenver kalite ar boued, gwir brizioù da baeañ d ‘al labourerien-douar… ez eus tu d’en em c’houlenn ha talvezout a raio un dra bennak, o c’houzout emañ bremañ pennoù bras Europa o klask sevel ar memes doare feuremglev gant Bro-Aostralia hag ar Zeland Nevez..\nWar a seblant e c’hell kein al labourer-douar breton plegañ c’hoazh hag adarre. Kaer o devo huchal war zu Pariz pe Bruksel, ar re-mañ zo ken bouzar hag ur c’hi marv.


Bez Cynan, en Ynys Dysilio.\nAlbert Evans-Jones (14 a viz Ebrel 1895 - 26 a viz Genver 1970) a oa ur barzh kembraek brudet, anavezet dreist-holl gant e anv-barzh Cynan.\nGenidik e oa eus Pwllheli ha studioù a reas e skol-veur Bangor. E-pad ar Brezel-bed Kentañ e voe war an talbenn e Saloniki hag e Bro-C'hall, evel klañvgarrour da gentañ hag evel pastor da c'houde. Levezonet-don e voe gant ar prantad-se eus e vuhez, ken ez eus bet tud, burutellerien lennegezh anezho, o lavaret e voe Cynan ar c'hentañ "barzh brezel" eus ar Brezel-bed Kentañ, kentoc'h eget Hedd Wyn, rak lazhet e voe Hedd Wyn a-raok kaout amzer da gontañ ar brezel en doa bevet.\nGoude ar brezel ez eas da skolaj Y Bala, da vont da bastor evit Iliz Presbiterian Kembre. Beleget e voe e 1920 ha pastor e voe e Penmaenmawr betek 1931. Neuze e kuitaas e garg hag anvet e voe e skol-veur Bangor da gelenn lennegezh kembraek.\nMeur a wech e c'hounezas Cynan prizioù e kenstrivadegoù an Eisteddfod Vroadel. Mont a reas ar Gurunenn gantañ en Eisteddfod Caernarfon e 1921, gant e varzhoneg Mab y Bwthyn (mab ar pennti), ma kont e amzer war an talbenn. En Eisteddfor Yr Wyddgrug e 1923 e c'hounezas ar Gurunenn, gant ar varzhoneg Yr Ynys Unig (an enezenn hec'h-unan). Hag e 1931, en Eisteddfod Bangor, e voe kurunennet adarre, gant Y Dyrfa (an engroez). Ouzhpenn se e c'hounezas Kador an Eisteddfod e 1924, gant ar varzhoneg I'r Duw nid adwaenir (d'an Doue dianav).\nOuzhpenn bezañ ur barzh a bouez, Cynan a skrivas pezhioù-c'hoari ivez : Hywel Harris a dalvezas dezhañ da c'hounit ar priz kentañ evit ar pezhioù-c'hoari en Eisteddfod Vroadel e 1931. Ha treiñ a reas pezhioù-c'hoari diwar ar saozneg ivez. E 1931 e voe anvet da "lenner ar pezhioù-c'hoari" evit kontrollerezh ar gouarnamant ha derc'hel a reas ar garg-se betek 1968, ar bloavezh ma voe paouezet gant ar c'hontrollerezh lennegel e Breizh-Veur. Brud en doa da vezañ ur c'hontroller "frontal", hag a leze pezhioù da vezañ c'hoariet, ha pa vefe bet tud o kavout abeg enno, evel da skouer ar pezh Cwm Glo gant James Kitchener Davies, hag a c'hounezas ur priz en Eisteddfod 1934.\nBrudet eo Cynan ivez dre ma voe Arc'hdrouiz Goursez Kembre, dre ziv wech, etre 1950 ha 1954 hag etre 1963 ha 1966. Gantañ e voe modernaet an Eisteddfod Vroadel. Disklêriañ a reas n'en doa Goursez Kembre hon amzer netra da welet gant drouized kozh Enez Vreizh, rak savet e oa bet penn-da-benn gant Iolo Morganwg en XIXvet kantved.\nMervel a reas Cynan d'ar 26 a viz Genver 1970 ha douaret e voe e bered iliz Ynys Dysilio, e-kichen Enez Von.\n↑ Gwaedd y Bechgyn, gant Alan Llwyd & Elwyn Edwards, Cyhoeddiadau Barddas, 1989\nAdtapet diwar « https://br.wikipedia.org/w/index.php?title=Albert_Evans-Jones&oldid=1537525 »\nKemmoù diwezhañ degaset d'ar bajenn-mañ d'an 22 Du 2013, da 12:15.


Buhez ar Sent/1894/Gregor VII, Pab - Wikimammenn\nBuhez ar Sent/1894/Gregor VII, Pab\n◄ Ann Introun-Varia-a-Vir-Zikour Gregor VII, Pab Philipp Neri ►\nar pemped var ’nn ugent a viz mae\nAr zant-ma a ioa mab da eur c’halvez euz a vourg Soano enn Toskaan, hag a zo unan euz ar brasa pabed e deuz bet ann iliz. Hildebrand oa he hano, ha setu ama petra gounter divar he benn d’ar mare ma’z oa c’hoaz bihanik. Eunn devez m’edo he dad o labourat gant ann daladur, hen a ioa o c’hoari gant ar skolpachou. Hogen, petra bennag ne anaie c’hoaz lizerenn ebed, ar paotrik a renkaz ar skolpachou-ze enn eunn hevelep feson ma verkent ar c’homzou-ma euz ar skritur Sakr: « Dominabitur a mari usque ad mare, ren a rai euz ann eil mor d’egile. » Doue a ioa falvezet d’ezhan diskouez dre eno ar c’halloud en devije eunn deiz ar c’hrouadur-ze var ar bed holl.\nAdtapet diwar « https://br.wikisource.org/w/index.php?title=Buhez_ar_Sent/1894/Gregor_VII,_Pab&oldid=24150 »\nKemmoù diwezhañ degaset d'ar bajenn-mañ d'an 4 Eos 2011, da 16:23.


Buhez ar Zent. pages 297, 298, 299. Encyclopédie Marikavel.\npages 297, 298, 299\nArc'heskob Kantorbery ha Doktor eus an Iliz (1033-1109)\nnselrn a deuas er bed en kêr Aost, en Itali, er bla 1033. E vamm', eur wreg eus ar re wellan, a zeskas ^d'ezan abred karet Doue hag ai' Werc'hez.\nSavet mat evel m'oa bet, Anselm, da bempzek via, a yeas da c'houlenn digor en eur manati eus e vro. Mes e dad a oa eur gwall zen hag hen a oa c'hoaz gwall yaouank ; setu ma ne oe ket kredet e zigemer.\nAdalek neuze, ar pôtr yaouank a heuilhas eur pennad an hent a gas da goll. E dad a oa ive ken digar outan ma tec'has eus ar gêr. Goude bezan baleet bro epad pell am-zer, en em gavas en manati ar Beg, elec'h ma oa eur c'henvroad brudet d'ezan^ Lanfrank e hano, oc'h ober skol. Da gentan, Anselm, o skei war manati ar Beg, ne c'houlenne dor-zigor nemet keit m'en devoa ezom da chom evit kaout eun tamm deskadurez ; mes pa oe bet o vevan eus bue ar venec'h epad eur bla, e kavas an tanva kenkouls ma c'houlennas bezan digemeret da vat. Seiz vla warn-ugent a oa.\nPa oe hanvet Lanfrank da arc'heskob en Kantorbery, Anselm a reas skol en e blas, ha pa varvas an abad Harluin, e oe hanvet gant an holl da gemer e garg.\nGwilherm ar Rouz (1087-1100) ken fall evel kristen ha ma oa evel roue, a oa neuze en penn Bro-Zôz. C'hoant en devoa da vezan ken mestr war dreo an Iliz ha war dreo ar vro. Rei a rê an eskoptiou hag ar manatiou d'ar re a ginnige ar muian d'ezan, hag alïes, zoken, e chome eur pennad arôk hanvan den ebet enne, dre ma koueze en e yalc'h ar gonidegeziou a c'helled ober enne, keit ha ma chome goullo ar garg.\nEvelse, da varo Lanfrank, e lezas arc'heskopti Kantorbery pevar bla hep pastor : mes o vezan kouezet klanv, e teuas doan d'ezan hag e hanvas (1093), abad ar Beg, sant Anselm, da arc'heskob en Kantorbery.\nN'helled ket bezan kouezet gwelloc'h.\nGwasan oe, Gwilherm, pa bareas, a gouezas en e bleg koz. Derc'hel a reas gantan ar madou iliz ha dismegans a reas d'he gwiriou. Anselm a enebas, ha pa welas n'helle mui ober vad ebet en e eskopti, ken gwall-gaset oa, ec'h eas da Rom, elec'h ma oe digemeret gant enor gant ar pab Urban II. Urban a skrivas eul lizer da roue Bro-Zôz, da c'hourc'hemenn d'ezan lezel an ilizou en peuc'h ha resteuler d'an arc'heskob ar pez a vire outan eneb pep lealded.\nPrest goude, Gwilherm a varve. Anselm a oa en Lyon, p'en em gavas gantan kelou ar maro. Herry, breur Gwilherm, a bignas neuze war drôn Bro-Zôz. Kentan reas a oe digemenn da arc'heskob Kantorbery dizrei d'ar gêr.\nAn emgleo etre Herry hag Anselm ne badas ket pell. Herry en devoa c'hoant da vezan pab ha roue er memes amzer; c'hoant en devoa e raje arc'heskob Kantorbery eskibien eus an holl veleien a vije bet kavet mat gantan.\n« An neb ne zent ket ouz ma gourc'hemennou, a lavare ar roue, n'en deus gwir ebet da chom ken em rouantelez. »\n« Koz on, hag andraf on deut da vezan. Ar pez am eus c'hoaz a nerz a c'hell mont diganin. Mont a rin, koulskoude, da Rom; n' ho pezo biken netra diganin hag a c'hellfe ober gaou ouz enor ha liberte an Iliz santel. »\nAr pab Paskal II a eskummunugas ar re a roë aliou fall d'ar roue. Heman a blegas; hiviziken, n'eo ket hen a roio ar vaz-eskob hag ar walen da eskibien e rouantelez, mes ar re-man, goude o sakr, a brometo senti outan.\nAnselm a varvas daou vla goude, d'an 21 a viz ebrel 1109. Bezan e oe kaeran spered den a vevas en e amzer. Eun doktor eo hag eo par ar zantelez ennan d'ar ouiziegez. Poellek eo, dilorc'h ha karantezus. Seul-vui eo hegarat en kenver an dud dister, ha seul-vui eo bras en kenver an dud uhel. Daerou eur c'hrouadur a oa awalc'h evit tenerat e galon; gourdrouzou eur roue ne oant ket goest da lakat anezan d'ober van.\nAr Gouarnamant a zo tra Doue, tra Doue, mestr ar c'horfou; an Iliz a zo tra Doue, tra Doue, mestr an eueou; an eil hag egile o deus bet eur garg digantan, dishenvel pep-hini aneze.\nAn Iliz he deus treo an ene da gas endro, anaoudegez ha karante Jezuz-Krist da gas dre ar bed. D'ar Gouarnamant eo treo ar c'horf e labour eo lakat ar peuc'h etre an dud, ma c'hello madou an douar kreski. Dishenvel eo eta tachen an Iliz diouz hini ar Gouarnamant, hag an dishenveledigez-ze a zo bet merket gant Jezuz-Krlst e-unan, pa lavare : « Roët da Zezar ar pez a zo da Zezar, ha da Zoue, ar pez a zo da Zoue ; » hag anavezet gant ar gristenien pa respontent : «Gwell eo senti ouz Doue evit senti ouz an dud ! »\nAn impalaer Justinian (534-565) a skriv en e lezennou : « Diou c'halloud a zo war an douar, unan gant an Iliz, eun all gant ar Gouarnamant. An Iliz he deus galloud war dreo an ene, ar Gouarnamant war dreo ar c'horf; o diou e teuont eus Doue. »\nAr pab Jelas (492-496) a skrive d'an impalaer Anastas : «Ar bed a zo diou c'halloud ouz e gas endro : hini an eskibien ha hini ar rouaned; ha ma sent an eskibien, evit treo ar c'horf, ouz gourc'hemennou ar rouaned, o c'houzout e teu o galloud digant Doue, ar rouaned, d'o zro, a dle senti ouz gourc'hemennou an eskibien, evit treo ar relijion, dre ma teu o galloud d'eze digant Jezuz-Krist.»\nAn impalaer Alexis Komnen a lavare e oa brasoc'h e c'halloud eget hini ar pab. Innosant III (1198-1216) a respontas d'ezan : « Doue en deus laket diou sklerijen gaer da baran war an douar, da lavarel eo, diou c'halloud : hini ar pab ha hini ar roue. An hini a sked en de, da lavaret eo, an hini ho deus galloud war dreo an ene, a zo kalz kaeroc'h evit an hini a sked en noz, ha keit a zo etre ar pab hag ar roue evel a zo etre an heol hag al loar ! »\nDishenvel eo eta an diou c'halloud, uheloc'h an eil evit eben, rak uheloc'h eo an ene evit ar c'horf, treo padus ar bed-all, evit treo bresk ar bed-man, mes ne dleont ket bezan dispartiet.


David Guetta (12 a viz Ebrel 2013)\n7 a viz Du 1967\nDJ, produer sonerezh\nAstralwerks (Universal Music)\nDavid Guetta, pe Pierre David Guetta e anv gwir (ganet d'ar 7 a viz Du 1967 e Pariz), zo un DJ ha produer sonerezh house ha pop gall. Resevet en deus kalz prizioù, evel da skouer « Gwellañ DJ House er bed » gant ar « DJ Mag » evit an trede bloavezh diouzh renk.\nE 2009 eo bet an arzour gall en deus gwerzhet ar muiañ a albomoù er bed : ouzhpenn 7 milion a bladennoù, ur rekord evit un DJ.\n2 Albomoù studio\nSkrid Buhez[kemmañ | kemmañ ar vammenn]\nKregiñ a ra ar muzik d'e 17 vloaz, evel Disc Jockey e meur a voest-noz lec'hel evel ar Factory, e Bro-Bariz. Dont a ra d'en em staliañ e Pariz, ha stagañ a ra gant c'hoari er Broad, ur voest-noz gay. Dont a ra ar Broad da vezañ re vihan abalamour d'ar berzh a ra gouelioù David Guetta. Krouiñ a ra nozvezhiadoù Unity er Rex-Club a zegas brud dezhañ.\nAr wech kentañ ma weler anezhañ en tele eo war FR3 d'an 8 a viz Genver 1991 en abadenn La Classe. Meskañ a ra titl Nation Rap gant Sidney.\nGant e genlabourer Kien en deus anavezet er Broad e krou gouelioù Princess Of The World er voest-noz Central (aet da Queen hec'h anv diwezhatoc'h).\nE 1994 e kenlabour Cathy Guetta ha Franck Maillot gant David ha Kien evit gouelioù ar Bataclan, ma treuzfurmont ar sal vrudet en un voest-noz cool.\nA-drugarez d'ar Bataclan e vo brudet David ha Cathy Guetta. Adalek 1996 e krog da aozañ melloù gouelioù e Berlin. E 2002 e sav e ouelioù dezhañ « Fuck Me I'm Famous » (Fouzhit ac'hanon Brudet on) gant e wreg Cathy Guetta. Tennañ a ra splet eus e vrud evit stagañ gant beajiñ er bed a-bezh.\nE album kentañ Just A Little More Love gant ar muzik Love Don't Let Me Go gant Chris Willis a werzh dre ar bed. An eilvet album Pop Life a vo ken brudet all gant an titl Love Is Gone.\nUn trede album, One Love e anv, a grog da enrollañ e fin 2008. Sinañ a ra ar mailh a arzour er bed a-bezh. Kanaouennoù Sexy Bitch (gant Akon), Memories (gant Kid Cudi) ha When Love Takes Over (gant Kelly Rowland) a gas an album da renk kentañ ar gwerzhioù e 17 bro kerkent ha ma teu er-maez.\nAlbomoù studio[kemmañ | kemmañ ar vammenn]\n2018: 7 (Seven)\nMixtapeoù[kemmañ | kemmañ ar vammenn]\n2018: Jack Back Mixtape\n↑ pladennrolladur al label Astralwerks\nAdtapet diwar « https://br.wikipedia.org/w/index.php?title=David_Guetta&oldid=1935263 »\nSonerien sonerezh elektronek\nKemmoù diwezhañ degaset d'ar bajenn-mañ d'an 5 Gen 2022, da 11:05.


Buhez ar Zent. pages 148, 149, 150. Encyclopédie Marikavel.\npages 148, 149, 150\nTrede devez warn-ugent a viz C'houevrer\nPer a c'hanas en Ravenn, er bla 1007, hag a oa ar yaouankan eus a seiz. E vreur henan, dre ma kave d'ezan e oant re a vugale evit an nebeut a zanve o devoa o zud, a 'n em glemme alïes anezan d'e vamm. Houman a deuas da skuizan o klevet e c'hourdrouzou, hag a chomas hep magan he c'hrouadur. Eur vreg vat a gemeras true ouz ar bugel, a vevas anezan en hanv Doue, betek ma teuas e vamm da gaot muioc'h a galon.\nDa bemp bla, e kollas e dud. E vreur henan hen c'hemeras neuze da bôtr-saout, hag a oe didrue en e genver.\nKoulskoude, ene Perig, en kreiz ar mor a drubuilhou an evoa da dreuzi, a gaerae bemde muioc'h-mui. Eun devez ma oa o vont da gas e loened da beuri, naon-du d'ezan, e kavas eur pezig arc'hant war e hent hag e lavaras outan e-unan : « Gant an dra-man, da vihanan, am bezo bara ! » Mes kerkent e chenchas zonj : « Ar blijadur verr-ze ne dalvezo ket d'in nemeur ! emezan. » Hag hen ha rei e bez en gwerz-oferen evit e dad, d'ar c'hentan beleg a zigouezas gantan.\nDoue ne zaleas ket da zellet a drue ouz ar paour kez emzivad. Bezan an evoa eur breur beleg, e hano Damian, a gare kalz, evel ma oa karet kalz gantan. Pa anavezas Damian pegen reuzeudik oa stad e vreur bihan, e kasas anezan gantan da zevel. Ar c'hrouadur, dre anaoudegez vat, a fellas d'ezan e vije hanvet Per Damian hiviziken, elec'h Per hepken. Damian, o welet an evoa spered, a reas d'ezan ober e studi en Faenza hag en Parm, ha dont a reas da vezan, en berr-amzer, enor skoliou-meur ar c'hêriou-ze, ha karget e-unan d'ober skol enne.\nDaoust pegen helavar, pegen pinvidik, ha pegen brudet oa deut da vezan, an den yaouank n'en em gollas ket gant e lorc'h. Lavaret a rê alïes : « Perak en em stagan ouz treo a deûz hag a dremen ? »\nEvit lakat e gorf da blegan d'e spered, e oa aketus da bedi ha da zougen eur gouriz reun dindan e zilhad war lein, ha pa wele, daoust da ze, tân an techou fall o vont da gregi ennan, en em strinke en kreiz an noz, en dour yen ar stêr, da vougan anezan.\nMat oa d'ar beorien, hag e-unan e kare o gwelet o tibri ouz e dôl. Karet a re mont da bardonan d'al lec'hiou santel.\nA greiz ma oa en e vleun o vevan er bed, a vouzc'hoarze outan, e falvezas gantan kimiadi dioutan, evit gallout diazezan da vat ha kreski muioc'h-mui ar zantelez en e ene.\nGwiskan a reas sae ar venec'h, en Fontavellan. Dont a reas da vezan skouer an holl, ha da varo an abad, e oe laket en e blas.\nAc'hane, e roë an dorn da eskibien Rom da sturian bagig sant Per war eur mor a oa houlennus meurbed en amzer-ze. Ar pab Stephan IX a hanvas anezan da gardinal ha da eskob en Osti (1057.)\nHep damant ebet d'e yec'hed na d'e vadou, e kerneras eleiz a breder gant e eskopti. Bezan oe ar pastor mat, ne dec'h ket, pa wel ar blei o sailhat war an denved. Skei a reas, didrue, kement hini a glaske hadan ar gaou en sperejou e vugale.\nAr pab Nikolas II hen c'hasas, evel e gannad, da Vilan. Eno, eleiz a oa en em c'hrêt beleien, dre laer, hag a rê droug bras d'ar relijion. Per a deuas, dre gaer, a benn da c'honid Milaniz, ha terri a reas eus o c'harg an dud a Iliz ne gave na gouiziek na santel awalc'h.\nDivezatoc'h, ar pab Alexandr II hen c'hasas d'ar Frans da zibunan kudennou-all dem-henvel ouz hounnez, ha nebeut goude, daved Herri IV, roue au Alamagn, eur penn avelet a zen, a felle d'ean 'n em zispartian diouz e bried, hag i c'hoaz nevezik dimezet.\nDivezan ma oe kannad, a oe en Raveuu, etouez e genvroïz, a harpe o arc'heskob eskummunuget. Per Damian a reas d'eze dont enne o-unan, ha kompezan a reas pep tra.\nPa oa o tizrei ac'hane, eun derzien vras a grogas ennan en Faenza. D'an navet devez, e kommunias dindan doareou ar bara hag ar gwin : « Heu gwelet a rejomp neuze, eme unan eus e vignoned, o veuzi e spered en Doue; e ene a dorras souden au ereou he stage ouz e gorf, ha paouez a reas da vevan war an douar. »\nE dremenvan a zigouezas d'an 23 a viz c'houevrer 1072. Tri-ugent levrig bennak savet gantan zo deut betek d'imp, hag abalamour da ze, Leon XIII an eus e lezhanvet Doktor eus an Iliz.\nAr maro a zo bouzar ha dall; ne glev na ne wel. Diframman ra ar pried digant ar pried, ar mab digant an tad, ar verc'h digant ar vamm. An truezusan eo pa sko an tad hag ar vamm, ha pa chom war o lerc'h bugale yaouauk-flamm.\nKement-se a zigoue beb an amzer, evit rei tro d'ar garante gristen d'en em ziskouez.\n« Eürus an neb a gemer preder gant an emzivad hag ar paour; pa deuio de an drubuilh, Doue a zelivro anezan;\n» Ra deuio an Otrou d'hen miret, ha ra deurvezo rei d'ezan hirr vue, hag e lakat eürus war an douar, heb e lezel da gouezan etre daouarn e enebourien ;\n» Ra deuio an Otrou da skanvât e boaniou, pa vezo klauv war e wele. Hen grêt ho peus, oc'h ôzan dindannan, evit ma vije gwakoc'h d'ezan goude-ze. »\nAr c'homzou-ze a ziskoue ne c'hortozo ket Doue er bed-all, evit digoll ac'hanornp eus ar vad a c'hellfemp bezan grêt da vinored, hag e lakao e vennoziou da gouezan seul-puilhoc'h warnomp ha war hon ziegez, ma ouvefomp gwelloc'h lakat e zanve da dalvezout.\nMa teu Doue da rei tu d'imp eta, greomp vad d'ar vugale emzivad; roomp d'eze hon zi, roornp d'eze hon bara, roomp d'eze, dreist-oll, hon c'halon, ma n'o devo ket re holl a zienez d'ar pez o deus kollet.\nDre ar garante a ziskouezer en kenver an nesan, e tiskouezer ar garante en kenver Doue. Hag ahendall, digollet e vefomp betek evit ar bihanan banne dour a rofomp en han' Doue !


C'hoarezed Brontë - Wikipedia\n(Adkaset eus Emily Brontë)\nAr c'hoarezed Brontë zo teir c'hoar saoz ha skrivagnerezed saoznek eus ar bloavezhioù 1840-50. Merc'hed e oant da b-Patrick Brontë (anavet ivez evel Brunty pe Prunty), ganet e Kontelezh Down, e Bro Iwerzhon, ur beleg anglikan anezhañ.\nAnne, Emily ha Charlotte Brontë, livet gant o breur Branwell Brontë (war-dro 1834).\n1 Piv e oant?\n2 Buhez ar vugale Brontë\n3 Cowan Bridge\n4 Roe Head\n5 Ar vuhez e prestital\n6 Ur mennoz kaer\n7 Anv pluenn\n8 Strignañ ar mister\n9 Yec'hed fall\n9.1 Emily Brontë\n9.2 Anne Brontë\n9.3 Branwell Bronte\n9.4 Liammoù diavaez\nPiv e oant?Aozañ\nBez e oant:\nCharlotte (ganet d'an 21 a viz Ebrel 1816),\nEmily (ganet d'an 30 a viz Gouhere 1818)\nhag Anne (ganet d'ar 17 a viz Genver 1820),\nTrouz a voe en-dro d'o oberennoù pa voent embannet a-raok bezañ degemeret e-touez levrioù meur al lennegezh saoznek.\nBuhez ar vugale BrontëAozañ\nE 1820 e teuas an tiegezh da chom da bresbital Haworth, e Yorkshire. Pa varvas o mamm e chomas o zad gant c'hwec'h bugel bihanik. Neuze e teuas e c'hoar-gaer, Elizabeth Branwell, d'e skoazellañ. Ur vaouez reut ha rust e oa. Un deskadurezh hep teneridigezh na flouradenn ebet a roas d'ar vugale Brontë. Rust e oa lezenn ar gêr. Da vintin e veze ret dezho debriñ ul lein dreut. Goude e rankent lavarout o fedenn. War-lerc'h o deveze ar merc'hed d'ober kempenn an ti, ha pa veze echu o labour gante, o deveze da wriat, gwiadiñ, brodañ, a-raok pedenn an noz ha lennadenn ar Bibl. Devezhioù dilevenez e oa buhez ar c'hoarezed Brontë, bemdez heñvel. Evit ankouaat ar bed-se e krouent ur bed all ganto o ijin hag awen. Ur wech evit deiz ha bloaz Branwell (paotr nemetañ ar familh) e prof Patrick dezhañ daouzek soudard e koad. Ar c'hoarezed hag o breur a gav faltazi diwar ar soudard-se. Setu ma krogont, Anne, Charlotte, Branwell, hag Emily, da grouiñ ur bed faltaziek. Lakaat a reont e pleustr e-barzh danevelloù, barzhonegoù, pennadoù kazetennerezh, pezhioù c'hoari... Adalek 1831, goude kimiad Charlotte d'ober studioù, e krouas Emily hag Anne Bro Gondal, ur vro faltaziek sturiet gant Augusta Geraldine Almeda ur vaouez krouet ganti. A-drugarez d'ar vro faltaziek-se he deus kavet Emily hec'h awen da varzhonegañ.\nEvit ar pastor Brontë eo ar skol-lojañ, un deskadurezh reizh, hag ar Reverant Wilson en deus krouet unan e Cowan Bridge. Degemer a ra merc'hed ar pastor paour. Divizet eo : Maria hag Elizabeth a yelo da studiañ du-hont, Charlotte hag Emily a zeuio war o lerc'h. Anne, re yaouank c'hoazh, a chomo ar gêr gant he breur Branwell. E-barzh Jane Eyre e zisplego Charlotte Brontë ar skol-lojañ-se. Un hollved kañvaouüs, skornus ha na deus disheñvelder ebet eget ur toull-bac'h gant dorioù serret, kaelioù serret, kensentidigezh rust kenañ, kriz memes... E Cowan Bridge eo treut ar predoù : Un tamm bara kalet, ur werenn laezh hag echu. Ar vugale o doa naon, poanioù stomog a zihun anezho e-kreiz an noz. Ar Reverant Wilson a lavare ez eo doue, en e vadelezh hag en deus c'hoant e vefe evel-se peogwir : " Doue a c'houlenn start oberezhioù ha dioueroù evit saludiñ an ene". Neuze en ur gendelc'her evel-se e tap Maria hag Elizabeth an torzhellegezh. Terzhienn ha pasaadennoù bras a oa ganti. Ar Reverant Wilson ne rae ket van. Adalek ar mintin e oa ret dezhi en em walc'hiñ gant dour yen kenañ evel ar re all, met ar boan a gendalc'h. Mont a reont da vervel. O zad a zeu neuze da gerc'hat anezhi. Ur pennadig amzer war-lerc'h e varv Maria, d'he heul gant Elizabeth. Maria oa pemzek bloaz ha Elizabeth trizek. Emily ha Charlotte, int c'hoazh e Cowan Bridge o deus " terzhienn gorrek". O zad hag en deus komprenet petra c'hoarveze ganti a denn anezhi eus ar skol-lojañ-se. Eñvorioù Cowan Bridge a chomo e-barzh pennoù Emily ha Charlotte da viken. Un eñvorioù eus poan, aon hag anken a chomo e pennoù Emily ha Charlotte. Ar pezh a gonto Charlotte e-barzh he levr " Jane Eyre".\nCharlotte he deus pemzek bloaz. Lakaet eo anezhi er skol-lojañ evit ar merc'hed e Roe Head. Roet e vez dezhi un tamm arnod d'ober evit gouzout he anaoudegezhioù skol. Un gwallreuz eo, dreist-holl e matematik. Da heul e vez roet dezhi ur follenn evit skrivañ, evel un skridaozadenn. Amañ, eo ar gelennerien souezhet mik. Ar plac'hig a skriv pajennoù ha pajennoù, buan ha mat. Laosket e vez anezhi da kendec'her. Ar mennozhioù hag an doare skrivañ a ro dezhi un donezon lennegezh. Tremen a raio e Roe Head tri bloavezh eürus, pell eus eñvor ar poan eus skol-lojañ Cowan Bridge. Distreiñ a ra Charlotte er presbital e Haworth da driwec'h bloaz. Chom a ra un tammig amzer hepken rak rener ar skol-lojañ Roe Head, he deus miret un eñvor mat eus Charlotte, hag a ginnig neuze da Charlotte laboural evel kasourez du-hont. A-du eo Charlotte. Mont a ra neuze gant Emily, hi enskrivet evel skoliadez. Met Emily, pell eus ar maez, eus he fourmenadennoù bras gant he c'hi, a gav hir he amzer er skol-lojañ. Ne blij ket dezhi bezañ klaouiniet. Mont a ra neuze kuit Emily eus ar skol-lojañ ha distreiñ a ra e Haworth. Adkavout a ra neuze e takadoù bras. Anne a zeu neuze e Roe Head e plas Emily.\nAr vuhez e prestitalAozañ\nAr vuhez er presbital a cheñch, Branwell a za kuit. Kavet en deus ul labour evel kelenner, hag Emily a laosk he c'hi hag he zi evit mont ivez da labourat. Kavet he deus ul labour evel gouarnerez. Un dra nevez all a c'hoarvez : Ur pastor a c'houlenn Charlotte da zimeziñ gantañ met ar respont zo negativel. Charlotte a za kuit eus he labour e Roe Head ha labour a ra evel gouarnerez e-barzh ur familh pinvidik kenañ. Met ar labour-se zo skuizhus kenañ evit Charlotte mont a ra kuit neuze da Vro V/Belgia gant he c'hoar Emily. Chom a ra Anne e Bro-saoz e-lec'h he deus kavet ul labour ha ne blij ket dezhi. Emily ha Charlotte zo resevet e ker Brusel e-barzh ur skol-lojañ, renet gant Itron Héger. An div Saozez a zesk ar galleg. Charlotte a studi al lennegezh gant Constantin Héger, gwaz Itron Héger.\nAr paourkez c'hoar-gaer (Elizabeth) a zo war he dremenvan. An div c'hoar a zistreiñ buan e Haworth. Emily na zeuio ket e Bro-Belgia ken rak e kav gwelloc'h ober pourmenadennoù war ar menezioù gouez saozon. Charlotte hi, he deus kavet ul labour evel gelennerez e Bro-Belgia, mont a ra neuze kuit eus Haworth ar galon tomm rak santout a ra un dedenn evit Constantin Héger. Merzhout a ra Itron Héger an dra-se, neuze reiñ a ra da Charlotte ar vuhez start : Mezhekadennoù, dichekadennoù.. Diviz a ra neuze Charlotte da vont kuit. Bloavezhioù war-lerc'h e konto Charlotte an abadenn-se en ur romant anvet " Villette".\nDistreiñ a ra neuze Charlotte e-barzh ar Yorkshire, e-lec'h ma adkav he zad hag Emily. Anne ha Branwell a labour pell. Charlotte he deus poan. Skrivañ a ra da Aoutroù Héger met ne respont ket. Ar skritur a lak anezhi da soñjal e traoù all, skrivañ a ra " ar c'helenner".\nAdkouezhañ a ra Branwell e-barzh an dramm hag an alkool. Gwashoc'h-gwashañ eo eñ.\nUr mennoz kaerAozañ\nUr wech e-barzh o c'hegin. Charlotte a wel barzhonegoù skrivet gant Emily. Kavout a ra ar barzhonegoù-se brav kenañ hag ur mennozh he deus. Perak pas embann anezho. A-du emañ Emily. Klask a ra un ti-embann, hag e kav unan. Ne reas ket berzh nemeur, peogwir ne voe gwerzhet nemet div skouerenn a-hervez. Neuze e krogjont da skrivañ pep a romant. Neuze ur pennadig diskouez a reont o levr " Wuthering heights" evit Emily "Agnès Grey" evit Anne hag " Ar c'helenner" evit Charlotte. Agrès Grey ha Wuthering heights zo degemeret met ar c'helenner zo nac'het. Charlotte na goll ket a fiziañs enni hag e krog da skrivañ Jane Eyre. E 1847, Charlotte a echu Jane Eyre, ur pennvad eo. Met ar muiañ a verzh a voe graet gant Jane Eyre, neuze evel hiriv c'hoazh.\nAl levrioù-se zo bet skrivet dindan anvioù pluenn paotr : Currer (Charlotte) Ellis (Emily) hag Acton (Anne) Bell. Miret o deus o lizherenn kentañ eus o anvioù bihan hag eus o anv. Tout an dud en em soñj. Piv int ar skrivagnerien-se ? Eus pelec'h emaint o tont... ?\nStrignañ ar misterAozañ\nE Haworth, ar merc'hed o deus c'hoant strignañ ar mister. Diviz a reont neuze da vont betek o ti-embann e Londrez evit tiskouez o fenn. Ar rener a sell outi, hag e zesk ez eo ar breudeur Bell e wirionez ar c'hoarezed Brontë. Souezhet mik eo. Daoust hag eñ eo posupl e vefe unan eus an teir flac'h-se o seblantout dous ha fur o skrivañ ur romant ken du gant kasoni ha Wuthering Heights ? Daoust hag eñ ez eo posupl, e vefe unan eus an teir flac'h-se lentik o skrivañ ur romant diwar-benn ar marv hag ar kasoni ? Ar rener a gred dezhañ hunvreal, rak al levrioù-se a gont ur bed kriz gant feulster ha poanioù. Posupl eo e vefe merc'hed o skrivañ romantoù ken du ha-se ? Ar rener na gred ket, met ar benn ar fin, ar wirionez eo hag ar c'hoarezed Brontë zo anavezet evel skrivagnerez eus al levrioù-se.\nYec'hed Branwell a z'a war-fallaat, ar paotr yaouank zo tapet gant an torzhellerezh. An nozvezh en ur zistreiñ eus e labour, Branwell a gouezh mezv-dall war al leur. Un den a dremen hag a kas anezhañ d'ar presbital. Ober a ra ur barr diwezhañ eus delirium tremens (degaset gant an alkool) a-raok kouezhañ ur wech diwezhañ ouzhpenn. Echu eo. Emily a skriv barzhonegoù evit he breur. Diaes kenañ eo eviti asantiñ marv he breur. Emily a grog da vezañ klañv. Diaes eo eviti tennañ he anal, terzhienn he deus, skrijadennoù... Nac'hañ a ra da welout ur medisin. Mont a ra kuit, hep ma vefe un den o sell outi, hag e za da welout ar gweledva. Memes ma'z eo fall an amzer, he hunvre diwezhañ ez eo sellout outi a-raok vervel. Emily a varv. Tregont bloaz eo. Anne zo hi ivez tapet gant an torzhelerezh, gwan eo. Mont a ra kuit tamm-ha-tamm e keit ma a za maez he eil levr " Feurmer wilfell hall" . Charlotte a skriv he drivet levr "Shirley". Ur berzh eo ur wech ouzhpenn. Anne a varv. Charlotte zo trist, met en em lak a ra da labourat war he pevare levr " Villette" e eñvor da Bro-belgia ha d'an Aotroù Héger. Mont a ra maez e 1953 hag ur pennvad eo. Seiz-ha-tregont bloaz he deus pa ar Reverant Arthur Bell Nicholls a c'houlenn ganti dimeziñ gantañ. A-du eo Charlotte, memes ma n'eo ket he zad. Kalzig a amzer war-lerc'h, Charlotte a zesk emañ o c'hortoz ur babig, met e kouezh Charlotte klañ, koll a ra he babig. An 31 a viz Meurzh 1855, en em sav a ra en he gwele hag e kouezh. Mervel a ra.\nDen ebet bremañ na welo ar merc'hed-se, hag Haworth en devo eñvor eus teir maouez gant un tonkadur trist hag dispar.\nMet ar muiañ a verzh a voe graet gant Jane Eyre, neuze evel hiriv c'hoazh.\nEmily Jane Brontë (1818-1848), a oa pempvet merc'h ar pastor, a zo bet o chom e Yorkshire a-hed he buhez verr. Divrud eo bet en he bev pa vez lakaet bremañ, gant ur romant hag un dastumad barzhonegoù, e lein al lennegezh saoznek.\nN'eo ket ken anavet Anne (1820-1849) hag he div c'hoar, ne oa ket ken barrek hag int, a zo bet lavaret. Koulskoude ez eus deuet daou romant a zindan he fluenn, ha meuleudi zo bet kanet dezho abalamour d'an nerzh buhezegezhel ha d'ar wirionded zo enne:\nAgnes Grey (1847), zo savet diwar-benn buhez ur c'houarnerez.\nThe Tenant of Wildfell Hall (1848), istor ur plac'h yaouank dimezet d'ur gastaouer\nBranwell, eñ deus divizet bevañ en ur hent disheñvel. Disheñvel eo eus e c'hoarezed. Bez en deus ur vuhez fougasusoc'h eget e c'hoarezed. Ar pezh ez eo fall rak kouezhañ a ra e-barzh an alkool hag ar dramm.\n(en) Un blog d'actualités concernant les Brontës.\nAdtapet diwar « https://br.wikipedia.org/w/index.php?title=C%27hoarezed_Brontë&oldid=1946409 »


Enez ar Reünion - Wikipedia\nEnez ar Reünion\n(Adkaset eus La Réunion)\nLec'hiadur ar Reünion e-keñver Bro-C'hall\n855 961 ann. (2018)\n21° 06′ 52″ Su\n55° 31′ 57″ Reter / -21.114444, 55.5325\nAn enezenn gwelet diwar an uhel\nEnez ar Reünion (/reyˈniːɔ̃n/ pe /reˈỹɲɔ̃n/) (La Réunion e galleg, La Rénion e kreoleg) zo un enezenn e Meurvor Indez. Mont a ra d'ober un departamant tramor gall. Saint-Denis eo anv ar pennlec'h anezhañ.\nArondisamantoù ar Reünion[kemmañ | kemmañ ar vammenn]\nRannet eo ar Reünion e pevar arondisamant :\nAdtapet diwar « https://br.wikipedia.org/w/index.php?title=Enez_ar_Reünion&oldid=1862592 »\nKemmoù diwezhañ degaset d'ar bajenn-mañ d'an 5 Gen 2020, da 23:32.


Post labour Kargad a gehentiñ ha diorren ar Redadeg\nDeiziadoù 13/01/2020 > 28/06/2020\nImplijer Ar Redadeg\nKefridi KEFRIDI KENTAN - Heuliañ ar c’hevelerezhioù gant an embregerezhioù mesen, brudañ hag heuliañ perzh ar pennoù-embregerezh a-raok, a-hed ha just goude ar Redadeg ; - Heuliañ an darempredoù gant an tiez-kêr (embann pennadoù brudañ ar Redadeg, merañ embann dafar ar Redadeg, heuliañ ha brudañ perzh an dilennidi) ; - Heuliañ ar c’hevelerezh gant ar Rannvro da geñver Gouel Breizh 2020 ; - Brudañ ar Redadeg war zu an holl (tud, kevredigezhioù, skolioù…) dre ar rouedadoù sokial, al lec’hienn internet, al lizher miziek, ar gazetenn/dafar ispisial ; - Heuliañ/heñchañ ar skipailhoù a raio war dro ar c’hlipoù/filmoù evit brudañ ar Redadeg ; - Renabliñ ha brudañ an darvoudoù war hentad ar Redadeg dre ar rouedadoù sokial, al lec’hienn internet ; - Lakaat war wel kilometroù ispisial ; - Aozañ hag heñchañ darempredoù gant ar mediaioù a-raok, a-hed ha just goude ar Redadeg. EIL GEFRIDI - Skoazellañ ar skipailhoù lec’hel evit brudañ ar Redadeg, dreist-holl ar re a raio war dro al loc’hañ hag an degouezh ; - Kemer perzh ha sikour evit buheziñ ar gevredigezh (emvodoù, darvoudoù ar gevredigezh) ; - Kemer perzh ha sikour evit embann titouroù a-hed ar Redadeg war ar rouedadoù sokial ; - Ober war dro pe heñchañ poltridi foto pe video war an hentad, renkañ anezho, gwiriekaat an embann ha gwirioù war ar skeudennoù, kas anezho d’ar mesen ha pennoù bras ; - Kemer perzh e aozañ ar bodad kehentiñ.\nDoare den DOARE DEN - Anveout palioù ar Redadeg ha bezañ kemeret perzh c’hoazh ; Youlek, startijenn gantañ / ganti, emren ha kiriek, aozet mat ; Un den hag a blij dezhañ al labour prop ha kempenn ; Dedennet gant daremprediñ tud a bep seurt ha kat da lakaat labour ar re all, ar youlidi, war wel. BARREGEZHIOU Gouest da skrivañ mat ha da ginklañ mat an dafar ; Bezañ en e aes evit skoulmañ darempredoù ; Gouest da steuñviñ al labour, aozañ ha merañ ar prantadoù labour fonnus fonnus, doujañ ouzh an termennoù lakaet hag anavezout an traoù mallusañ ; Gouest da labourat e-unan pe gant ur skipailh ; Mestroniañ binvioù evel taolennoù (tableurs), open office, powerpoint, ha binvidi a-vremañ (rouedadoù sokial, internet…) ; Kaout an aotre bleniañ + karr-tan. YEZHOU Mestroniañ mat ar galleg hag ar brezhoneg dre skrid ha dre gomz (live C1) ; Yezhoù all degemeret mat.\nGopr Tro 1770€ kriz\nEvezhiadennoù Kevrat leun amzer, kevrat termenet he fad (erlerc'hiañ koñje mamm). Kevrat dindan emglev a-stroll ar buheziñ, live C, kenefeder 280. AOZIOU LABOUR : Bezañ war an dachenn da vat da goulz ar Redadeg (un nebeud sizhunioù a-raok, e-pad troiad ar Redadeg ha ju\nMont e darempred gant Kas ul lizher en em ginnig hag ur CV d’an 30 a viz Du d’an diwezhatañ da : darempred@ar-redadeg.bzh. Bodad tuta e miz Kerzu.\nFichenn bet kemmet d’an 2019-10-31 10:33:38


Huizen (distagañ : ) a zo ur gumun hag ur gêr e proviñs Noord-Holland en Izelvroioù. Dont a ra an anv "Huizen" eus an nederlandeg "tiez", peogwir e soñjer ez eo eno ma voe savet an tiez mein kentañ a gaver er rannvro-se. 23,28 km² eo gorread Huizen (douar : 15,78 km², dour : 7,5 km²) ha d'an 31 a viz Mae 2009 e oa 42 048 annezad enni.\nUr gêriadenn en arvor e oa Huizen, ma rae berzh ar peskerezh. Pa voe stanket ar Zuiderzee gant an Afsluitdijk e 1932 e teuas ar mor da vezañ ul lenn, ha kemmoù a voe degaset d'an armerzh : kenwerzh ha greanterezh a gemeras plas ar peskerezh. Er bloavezhioù 1960 e voe savet kalz tiez e Huizen, peogwir e fazie tiez er rannvro-se. Diwar se e kreskas buan an niver a annezidi. A-raok an Eil Brezel-Bed e oa un skigner bras e Huizen.\nE kuzul-kêr Huizen ez eus 27 dileuriad :\nDorpsbelangen - 2 zileuriad\nLeefbaar Huizen - 2 zileuriad\nSGP - 1 dileuriad\nLec'hienn ofisiel Huizen\nAdtapet diwar « https://br.wikipedia.org/w/index.php?title=Huizen&oldid=1682327 »\nKemmoù diwezhañ degaset d'ar bajenn-mañ d'an 13 Gen 2016, da 19:12.